tripathysagar/odia_wiki huggingface dataset:
କ୍ରାଇଜୋଟିନିବ, ଅନ୍ୟମାନଙ୍କ ମଧ୍ୟରେ ଜାଲକୋରି   ଏକ ବେପାର ନାମ, ହେଉଛି ଏକ ଔଷଧ ଯାହା ଏକ ଅଣ-ଛୋଟ ଫୁସଫୁସ   କର୍କଟ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । ନିର୍ଦ୍ଦିଷ୍ଟ ଭାବରେ ଏହା ଅଗ୍ରବର୍ତ୍ତୀ ରୋଗ ପାଇଁ ବ୍ୟବହୃତ ହୁଏ ଯାହାକି ଏଏଲକେ-ପଜିଟିଭ୍ କିମ୍ବା ଆରଓଏସ୧-ପଜିଟିଭ୍  ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଦୃଷ୍ଟି ଶକ୍ତି ସମସ୍ୟା, ବାନ୍ତି, ତରଳ ଝାଡ଼ା, ଫୁଲା, ଯକୃତ ସମସ୍ୟା, ମୁଣ୍ଡ ବୁଲାଇବା, ସ୍ନାୟୁ ଯନ୍ତ୍ରଣା, ଥକାପଣ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ନିମୋନିଆ, ସ୍ୱଳ୍ପ ଶ୍ୱେତ ରକ୍ତ କଣିକା ଏବଂ କ୍ୟୁଟି ବିସ୍ତାର ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି କରିପାରେ । ଏହା ଏକ ରିସେପ୍ଟର ଟାଇରୋସିନ୍ କାଇନେଜ   ନିରୋଧକ । ୨୦୧୧ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୧୨ରେ ୟୁରୋପରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ କ୍ରାଇଜୋଟିନିବ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ଏକ ମାସର ଔଷଧ ଖର୍ଚ୍ଚର ମୂଲ୍ୟ ୨୦୨୧ରେ ୪,୭୦୦ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ପରିମାଣର ମୂଲ୍ୟ ପ୍ରାୟ ୧୯,୪୦୦ ଡଲାର ଥିଲା ।
ସୁହାଗପୁର ଏକ ଭାରତୀୟ ନଗର ପଞ୍ଚାୟତ   ଅଟେ । ଏହା ମଧ୍ୟପ୍ରଦେଶର ହୋଶଙ୍ଗବଦ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ସୁହାଗପୁର ୨୩.୩୧୭୩ ଉତ୍ତର ଅକ୍ଷାଂଶ ଓ ୮୧.୩୫୧୮ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୬୬୯ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସୁହାଗପୁର ସହରର ମୋଟ ଜନସଂଖ୍ୟା ୨୨୩୨୯ ଅଟେ । ସେଥି ମଧ୍ୟରୁ ୫୨.୨୧% ଜଣ ପରୁଷ ହୋଇଥିବା ବେଳେ ୪୭.୭୯% ଜଣ ନାରୀ ଅଟନ୍ତି । ସୁହାଗପୁରର ସାକ୍ଷରତା ହାର ୭୧.୬୪% ଅଟେ । ଏହା ଜାତୀୟ ହାରଠାରୁ -୬.୮୦% ପ୍ରତିଶତ କମ ଅଟେ । ସେଥିରୁ ୪୧.୨୮% ପ୍ରତିଶତ ପୁରୁଷ ଓ ୩୦.୩୬% ନାରୀ ଅଟନ୍ତି । ୧୩.୪୩% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ସୁହାଗପୁରର ସରକାରୀ ଭାଷା ଅଟେ ।
ମନିୟାପାଣ୍ଡେ ମୁଥୁନ୍ନା ସୋମାୟା,ଜଣେ ଭାରତୀୟ ଜାତୀୟ ହକି ଖେଳାଳି । ସେ କର୍ନାଟକର କୁର୍ଗ ଅଞ୍ଚଳର ଅଧିବାସୀ .. ।ସେ ଅନେକ ଅନ୍ତର୍ଜାତିକ ଖେଳରେ ଭାରତକୁ ପ୍ରତିନିଧିତ୍ୱ କରିଥିଲେ ଓ 1980 ମସିହାରେ ଅଲିମ୍ପିକରେ ସ୍ୱର୍ଣ ପଦକ ଜିତିଥିବା ଭାରତୀୟ ଦଳର ସଦସ୍ୟ ଥିଲେ । . ଏହା ପରେ ସୋମାୟା 1984 ଓ 1988 ଅଲିମ୍ପିକ ମଧ୍ୟ ଭାରତ ପାଇଁ ଖେଳିଥିଲେ । 2007 ମସିହାରେ ସୋମାୟା ଭରତ ସରକାରଙ୍କଠାରୁ ହକି ଖେଳରେ ଆଜୀବନ ଅବଦାନ ପାଇଁ ପୁରସ୍କୃତ ହେଇଥିଲେ । ସେ ଖେଳ ପାଇଁ ଥିବା ଶ୍ରେଷ୍ଠ ଜାତୀୟ ପୁରସ୍କାର ମଧ୍ୟ ପାଇଥିଲେ । . ବର୍ତ୍ତମାନ ସେ ଭାରତ ପେଟ୍ରୋଲିଆମ କମ୍ପାନୀରେ ମୁମ୍ବାଇଠାରେ କାର୍ଯ୍ୟରତ ।
ରାଜଲକ୍ଷ୍ମୀ ଜୟରାମ  (ମୃତ୍ୟୁ: ୧୮ ଅକ୍ଟୋବର ୨୦୨୧) ଜଣେ ଭାରତୀୟ କଥାଚିତ୍ର ଏବଂ ଥିଏଟର ଅଭିନେତ୍ରୀ ଥିଲେ ଯିଏକି ମୁଖ୍ୟତଃ ମାଲାୟାଲମ୍ ଭାଷାର କଥାଚିତ୍ରରେ କାମ କରୁଥିଲେ  । ଅଭିନୟ ଜୀବନ ନାୟିକା ଭାବରେ ରାଜଲକ୍ଷ୍ମୀଙ୍କ ପ୍ରଥମ ଅଭିନୀତ କଥାଚିତ୍ର ଥିଲା ଭୂମିୟିଲେ ମଲାଖା, ଯେଉଁଥିରେ ସେ ପ୍ରେମ ନଜିରଙ୍କ ନାୟିକା ଭାବରେ କାମ କରିଥିଲେ । ସେ କଳିୟୋଦମ୍ ଏବଂ ମାୟାବୀ ଭଳି ମାଲାୟଲମ୍ କଥାଚିତ୍ରରେ ଅଭିନୟ କରିଛନ୍ତି । ବ୍ୟକ୍ତିଗତ ଜୀବନ ରାଜଲକ୍ଷ୍ମୀ ଦେଶାଭିମାନି ଥିଏଟରର ପ୍ରାୟ ପ୍ରମୁଖ ନାଟକର ନାୟିକା ଭାବରେ କାମ କରିଥିଲେ । କୋଟ୍ଟୟମ ଆଟ୍ଟିଙ୍ଗାଲ୍ ମ୍ୟୁନିସିପାଲ୍ କର୍ପୋରେସନ୍‌ର ପୂର୍ବତନ ଅଧ୍ୟକ୍ଷ ଡି ଜୟରାମଙ୍କୁ ବିବାହ କରିଥିଲେ । ବିବାହ ପରେ ସେ ଅଭିନୟ ଦୁନିଆରୁ ଦୂରେଇ ଯାଇଥିଲେ । ତାଙ୍କର ଦୁଇ ପୁଅ ମଧ୍ୟ ରାଜନୀତିରେ ସକ୍ରିୟ ଅଛନ୍ତି । ମୃତ୍ୟୁ ୨୦୨୧ ମସିହାର ଅକ୍ଟୋବର ୧୮ ତାରିଖରେ ତାଙ୍କର ମୃତ୍ୟୁ ହୋଇଥିଲା । ମୃତ୍ୟୁବେଳକୁ ତାଙ୍କୁ ୮୨ ବର୍ଷ ବୟସ ହୋଇଥିଲା ।
ୟୁରୋଥେଲିଆଲ କର୍କଟ, ପୂର୍ବ ନାମ ଟ୍ରାନ୍ସସିସନାଲ ସେଲ୍ କାରସିନୋମା, ଏକ ପ୍ରକାର କର୍କଟ ଯାହା ମୂତ୍ରନଳୀ ଶୈଳୀର ଯେ କୌଣସି ସ୍ଥାନରେ ହୋଇପାରେ  ଏହି ରୋଗ ବୃକ୍‌କ, ୟୁରେଟର, ମୂତ୍ରାଶୟ, ପ୍ରୋଷ୍ଟେତ ବା ମୂତ୍ରନଳୀରେ ହୋଇପାରେ ।  ଏହାର ଲକ୍ଷଣ: ରକ୍ତମେହ, ପିଠି ଯନ୍ତ୍ରଣା, ଓଜନ ହ୍ରାସ ବା ପରିସ୍ରା କରିବା ସମୟରେ ଯନ୍ତ୍ରଣା ହୋଇପାରେ । ବିପଦ କାରକଗୁଡ଼ିକ ମଧ୍ୟରେ ଧୂମପାନ, ସୁଗନ୍ଧିତ ଆମିନ, ଆର୍ସେନିକ୍, ଆରିଷ୍ଟୋଲୋଚିକ ଏସିଡ, ସିଷ୍ଟୋସୋମା ହେମାଟୋବିଅମ ଓ ଜେନେଟିକ ରୋଗ ଲିଞ୍ଚ ସିଣ୍ଡ୍ରୋମ ହୋଇପାରେ । ଏଗୁଡ଼ିକ ଟ୍ରାଞ୍ଜିସନାଲ ଏପିଥେଲିଅମରୁ ବିକଶିତ ହୁଅନ୍ତି  ରୋଗ ନିର୍ଣ୍ଣୟ ସାଧାରଣତଃ ସିଷ୍ଟୋସ୍କୋପି ଏବଂ ବାୟୋପ୍ସି କରି ନିଶ୍ଚିତ କରାଯାଏ । ଚିକିତ୍ସାରେ ପ୍ରାୟ ଅସ୍ତ୍ରୋପଚାର କରାଯାଏ  ଅନ୍ୟ ବିକଳ୍ପଗୁଡ଼ିକରେ କେମୋଥେରାପି ବା ଲେଜର ଅସ୍ତ୍ରୋପଚାର କରାଯାଏ  ଯଦି ସ୍ଥାନୀୟ କର୍କଟ ହୋଇଥାଏ ତେବେ ଆରୋଗ୍ୟ ସମ୍ଭବ ହୁଏ  ମୂତ୍ରନଳୀ ଶୈଳୀର ଏକାଧିକ କ୍ଷେତ୍ରରେ ରୋଗ ହୋଇପାରେ ଓ ପୁନର୍ବାର ଘଟିବାର ଆଶଙ୍କା ରହେ । ଲସିକା ଗ୍ରନ୍ତି, ଫୁସଫୁସ, ଯକୃତ କିମ୍ବା ହାଡ଼କୁ ଏହା ବିସ୍ତାର ଲାଭ କରିପାରେ। ସମସ୍ତ କର୍କଟ ରୋଗର ୧୨.୫% ୟୁରୋଥେଲିଆଲ କର୍କଟ ହୁଏ  ନାରୀମାନଙ୍କ ଅପେକ୍ଷା ପୁରୁଷମାନେ ଅଧିକ ପ୍ରଭାବିତ ହୁଅନ୍ତି  ମୂତ୍ରାଶୟର ସବୁଠାରୁ ସାଧାରଣ କର୍କଟ, ପ୍ରାୟ ୯୦%ରୁ ଅଧିକ ମୂତ୍ରାଶୟ କର୍କଟ ଏବଂ ପ୍ରାୟ ୭% ବୃକ୍‌କ କର୍କଟ ପ୍ରତିନିଧିତ୍ୱ କରେ। ଜେନିଟୋରିନାରୀ କର୍କଟ ରୋଗରୁ ମୃତ୍ୟୁର ଏହା ହେଉଛି ଦ୍ୱିତୀୟ ସାଧାରଣ କାରଣ।
ସ୍ୱତଃସ୍ଫୁର୍ତ୍ତ କରୋନାରୀ ଧମନୀ ବିଚ୍ଛେଦନ   ନାମ ଦିଆଯାଏ ଯେତେବେଳେ ହୃତ୍‌ପିଣ୍ଡକୁ ରକ୍ତସରବରାହ କରୁଥିବା କରୋନାରୀ ଧମନୀର କାନ୍ଥରେ ସ୍ୱତଃ ଏକ ପୃଥକତା ସୃଷ୍ଟି ହୁଏ ଓ ତାହା ରକ୍ତରେ ଭରିଯାଏ  ଏହାର ଲକ୍ଷଣ ହୃଦ୍‌ଘାତ ଭଳି ହୁଏ, ଯେପରିକି ଛାତି ଯନ୍ତ୍ରଣା, ଅନନିଶ୍ୱାସ, ଝାଳ ବୋହିବା, ଅଇ, ଏବଂ ହୃତ୍‌ପିଣ୍ଡ ଏଞ୍ଜାଇମ ବୃଦ୍ଧି । ରୋଗ ଜଟିଳ ହେଲେ ହୃଦ୍‌ପାତ ଏବଂ ଅତର୍କିତ ମୃତ୍ୟୁ ହୋଇପାରେ । ଗର୍ଭାବସ୍ଥା, ଫାଇବ୍ରୋମସ୍କୁଲାର ଡିସପ୍ଲାସିଆ, ସଂଯୋଗକାରରୀ ତନ୍ତୁ ରୋଗ ଓ ପ୍ରଦାହଜନକ ଅବସ୍ଥା ଭଳି ବିପଦ କାରକଗୁଡ଼ିକ ଏହି ରୋଗ ସୃଷ୍ଟି କରିପାରେ  ବାନ୍ତି, କାଶ କିମ୍ବା ଭାବପ୍ରବଣତା ଏହାକୁ ଟ୍ରିଗର ବା ବିମୋଚନ କରିପାରେ  ହୃତ୍‌ପିଣ୍ଡକୁ ରକ୍ତ ଯୋଗାଣ କରୁଥିବା ଧମନୀର ଭିତର ସ୍ତରରେ ଏକ ଫାଟ ଉତ୍ପନ୍ନ ହେବା ଫଳରେ ଧମନୀ କାନ୍ଥରେ ରକ୍ତ ପ୍ରବେଶ କରି ସ୍ତରଗୁଡ଼ିକୁ ପୃଥକ କରିଦେଇଥାଏ  ଏହା ଧମନୀକୁ ସଂକୀର୍ଣ୍ଣ କରେ ଯାହାଦ୍ୱାରା ରକ୍ତ ପ୍ରବାହ କମିଯାଏ  ରୋଗ ନିର୍ଣ୍ଣୟ ସାଧାରଣତଃ ଆଞ୍ଜିଓଗ୍ରାଫିଦ୍ୱାରା କରାଯାଏ ଯଦିଓ ଅନ୍ୟାନ୍ୟ ପ୍ରକାରର ଡାକ୍ତରୀ ଇମେଜିଙ୍ଗ ବ୍ୟବହାର କରାଯାଇପାରେ  ଏହି ରୋଗ ପରିଚାଳନା କରିବାର ସର୍ବୋତ୍ତମ ଉପାୟ ସଂପୂର୍ଣ୍ଣ ସ୍ପଷ୍ଟ ହୋଇନାହିଁ  ପର୍‌କ୍ୟୁଟାନିଅସ କରୋନାରୀ ଇଣ୍ଟରଭେନସନ ବା କରୋନାରୀ ଧମନୀ ବାଇପାସ ଅସ୍ତ୍ରୋପଚାର ଅପେକ୍ଷା ରକ୍ଷଣଶୀଳ ଚିକିତ୍ସା ସାଧାରଣତଃ ଅଧିକ ପସନ୍ଦ କରାଯାଏ  ଦୀର୍ଘକାଳୀନ ଚିକିତ୍ସା ପାଇଁ ବିଟା ବ୍ଲକର ଓ ଆସ୍ପିରିନ ସୁପାରିଶ କରାଯାଇପାରେ  ମୃତ୍ୟୁ ଆଶଙ୍କା ୫%ରୁ କମ୍ ଥିବାବେଳେ ୧୫% କ୍ଷେତ୍ରରେ କିଛି ଅସ୍ତ୍ରୋପଚାର ଆବଶ୍ୟକ ହୁଏ ଏବଂ ପ୍ରାୟ ୧୦% ରୋଗର ପୁନରାବୃତ୍ତି ହୁଏ  ଏହା ଏକ ଅସାଧାରଣ ରୋଗ ଅଟେ  ଆକ୍ୟୁଟ କରୋନାରୀ ସିଣ୍ଡ୍ରୋମ ରୋଗମାନଙ୍କ ମଧ୍ୟରୁ ୦.୧%ରୁ ୪% ଏହି ରୋଗ ଥାଏ  ଯୁବତୀ ଏବଂ ପ୍ରୌଢ଼ା ମହିଳାମାନେ ଅଧିକ ପ୍ରଭାବିତ ହୁଅନ୍ତି  ଶବ ବ୍ୟବଚ୍ଛେଦ ସମୟରେ ଏହା ପ୍ରଥମେ ୧୯୩୧ ମସିହାରେ ବର୍ଣ୍ଣନା କରାଯାଇଥିଲା
ମୋଟର ଗାଡ଼ିଟି ରାସ୍ତାରେ ଗତି କରୁଥିବା ବେଳେ ତାହାର ବେଗ ସମାନ ରହେ ନାହିଁ । ତାହାର ବେଗ ସୂଚାଇବା ପାଇଁ ସେଥିରେ ଗୋଟିଏ ଯନ୍ତ୍ର ଲାଗିଥାଏ । ଯାନଟି ଗତି କରୁଥିବାବେଳେ ଯନ୍ତ୍ରର କ ାଟି ଘୂରିବୁଲି ବେଗକୁ ଦର୍ଶାଇଥାଏ । ଏହି ଯନ୍ତ୍ରଟିର ନାମ ହେଲା ସ୍ୱିଡ଼ୋମିଟର ବା ବେଗମାପକ ଯନ୍ତ୍ର । ପ୍ରତିଟି ମୋଟର ଗାଡ଼ିରେ ଏହା ହେଉଛି ଏକ ମୁଖ୍ୟ ଯନ୍ତ୍ର । ଦି ଚକିଆ ମୋଟର ସାଇକେଲ, ମୋପେଡ଼ ଗାଡ଼ିଠାରୁ ଆରମ୍ଭ କରି ବସ୍,ଟ୍ରକ୍, ବୋଟ, ଉଡ଼ାଜାହାଜ, ସବୁ ପ୍ରକାରର ଯାନରେ ଏହା ବ୍ୟବହୃତ ହୋଇଥାଏ । ବୋଟରେ ଏହା ପିଟ୍ଲଗ୍ ନାମରେ ପରିଚିତ ହୋଇଥାଏ । ମାତ୍ର ଉଡ଼ାଜାହାଜରେ ଏହାର ନାମ ହେଉଛି ବାୟୁ ବେଗ ସୂଚକ । ପ୍ରଥମେ ୧୮୮୮ ମସିହାରେ ଗୋଟିଏ ସ୍ୱିଡ଼ୋମିଟର ତିଆରି ହୋଇଥିଲା । ଏହାକୁ କ୍ରୋଏସିଆର ଯୋସିପ୍ ବେଲୁସିକ୍ ତିଆରି କରିଥିଲେ । ଏହାର ନାମ ସେତେବେଳେ ଭେଲୋସିମିଟର ରହିଥିଲା । ୧୯୧୦ ମସିହା ବେଳକୁ ଏହାକୁ ଯାନବାହନରେ ଲଗାଇ ବେଗ ମାପ କରାଗଲା । ୧୯୦୨ ମସିହା ଅକ୍ଟୋବର ୭ ତାରିଖ ଦିନ ଜର୍ମାନୀର ଓଟୋ ସ୍କୁଲ୍ଜ ଗୋଟିଏ ସ୍ୱିଡ଼ୋମିଟରକୁ ନିଜ ନାମରେ ପ୍ୟାଟେ  କରାଇଥିଲେ । ୧୯୮୦ ମସିହା ପରେ ଇଲେକ୍ଟ୍ରୋନିକ ସ୍ପିଡ଼ୋମିଟର ବାହାରିଲା । ସ୍ୱିଡ଼ୋମିଟରଟିକୁ ଗୋଟିଏ ନମନୀୟ ତାର ଯୋଗେ ଗିଅର ପେଡ଼ି ମଧ୍ୟରେ ଥିବା ଧାତବ ଦଣ୍ଡ ସହ ଯୋଡ଼ା ଯାଇଥାଏ । ଏହି ଧାତବ ଦଣ୍ଡଟି ଗୋଟିଏ ଆଲୁମିନିୟମ କପ ମଧ୍ୟରେ ଥିବା ତାର କୁଣ୍ଡଳି ମଧ୍ୟରେ ଯୋଡ଼ି ହୋଇଥାଏ । ଏହି ଆଲୁମିନିୟମଟି ଗୋଟିଏ ସ୍ଥାୟୀ ଚୁମ୍ବକ ମଧ୍ୟରେ ରହିଥାଏ, ଯାନଟି ଗତି କରିବା ଆରମ୍ଭ କଲେ ଧାତବ ଦଣ୍ଡଟି ସହ ତାର କୁଣ୍ଡଳଟି ମଧ୍ୟ ଘୂରେ । ତାର କୁଣ୍ଡଳିଟି ଚୁମ୍ବକ ମଧ୍ୟରେ ଘୂରୁଥିବାରୁ ସେଥିରେ ବିଦୁ୍ୟତ ସ୍ରୋତ ସୃଷ୍ଟି ହୋଇଥାଏ । ଏହି ବିଦୁ୍ୟତ୍ ସ୍ରୋତ ହିଁ ସ୍ୱିଡ଼ୋମିଟରର କ ାକୁ ଘୂରାଇଥାଏ । ଯାନଟି ଅଧିକ ବେଗରେ ଗତି କଲେ ସେ ତାର କୁଣ୍ଡଳିରୁ ଅଧିକ ବିଦୁ୍ୟତ୍ ବାହାରେ । ତାହା ସ୍ୱିଡ଼ୋମିଟରର କ ାକୁ ଅଧିକ ଘୂରାଏ । ଇଲେକ୍ଟ୍ରୋନିକ୍ ସ୍ୱିଡ଼ୋମିଟରଟିରେ ଯାନର ବେଗ ଏକ ପରଦାରେ ଲେଖି ହୋଇ ଯାଉଥାଏ । ସ୍ୱିଡ଼ୋମିଟର ସହ ଆଉ ଗୋଟିଏ ଉପକରଣ ବି ଲାଗିଥାଏ । ଏହା ଯାନଟି କେତେ ଦୂରଗଲା ତାହା ଜଣାଇଥାଏ । ଏହି ଯନ୍ତ୍ରଟିର ନାମ ହେଉଛି ଓଡ଼ୋମିଟର ବା ଦୂରତା ମାପକ ଯନ୍ତ୍ର । ଏହି ଓଡ଼ୋମିଟର ଉଦ୍ଭାବନ ବହୁତ ପୁରୁଣା । ତେବେ ୧୮୫୪ ମସିହାରେ ସାମୁଏଲ ଜନସନ୍ ଆଧୁନିକ ଓଡ଼ୋମିଟର ବାହାର କରିଥିଲେ । ଓଡ଼ୋମିଟର ଯନ୍ତ୍ରଟିରେ କେତେ ଗୋଟି ଗିଅର ରହିଥାଏ । ପ୍ରତିଗିଅରରେ ୦ଠାରୁ ୯ ପର୍ଯ୍ୟନ୍ତ ଅଙ୍କ ଥାଏ । ଯାନଟି ପ୍ରତି ୧୦୦ ମିଟର ଗତି କଲା ପରେ ପ୍ରଥମ ଗିଅରଟି ଗୋଟିଏ ଅଙ୍କ ଘୂରିଥାଏ । ଯାନଟି ଏକ କିଲୋମିଟର ଗତି କଲେ ପ୍ରଥମ ଗିଅରଟି ଗୋଟିଏ ଘେରା ବୁଲିଯାଏ । ମାତ୍ର ତାହାର ପର ଗିଅରଟି ଦଶ ଭାଗରୁ ଭାଗେ ଘୂରିଥାଏ । ଏହିପରି ପ୍ରତିଗିଅର ଥରେ ଘୂରିଲେ ତାହାର ପରଗିଅର ଦଶଭାଗରୁ ଏକଭାଗ ଘୂରି ଯାନଟି ଅତିକ୍ରମ କରୁଥିବା ଦୂରତା ଦେଖାଉଥାଏ ।
ଉଦୟନାଥ ନାଏକ  (୧୦ ଅଗଷ୍ଟ ୧୯୩୪ - ୨ ଡିସେମ୍ବର ୧୯୮୪) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଥିଲେ । ୧୯୬୧, ୧୯୬୭ ଓ ୧୯୭୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଜଗନ୍ନାଥପ୍ରସାଦ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୩ୟ, ୪ର୍ଥ ଓ ୭ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଉଦୟନାଥ ନାଏକ ୧୯୩୪ ମସିହାର ଅଗଷ୍ଟ ୧୦ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବାଉଁଶୁଣୀ ନାଏକ ଓ ପତ୍ନୀଙ୍କ ନାମ ମହାଦେଇ ନାଏକ । ରାଜନୈତିକ ଜୀବନ ଉଦୟନାଥ ନାଏକ ଓଡ଼ିଶା ରାଜନୀତିରେ ପ୍ରଥମେ ଭାରତୀୟ ଜାତୀୟ କଂଗ୍ରେସରେ ଓ ପରେ ଜନତା ପାର୍ଟିର କର୍ମୀ ଭାବରେ କାର୍ଯ୍ୟ କରିଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଥିଲେ । ବିଧାନ ସଭା ସଭ୍ୟ ବିବରଣୀ ମୃତ୍ୟୁ ଉଦୟନାଥ ନାଏକ ୧୯୮୪ ମସିହାର ଡିସେମ୍ବର ୨ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୬୯ ବର୍ଷ ବୟସ ହୋଇଥିଲା ।
ବିରଜା ପ୍ରସାଦ ରାୟ  (ମୃତ୍ୟୁ: ୫ ଡିସେମ୍ବର ୨୦୦୫) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରାଜନୀତିର ପ୍ରଜା ସମାଜବାଦୀ ପାର୍ଟିର କର୍ମକର୍ତ୍ତା ଭାବରେ ସକ୍ରିୟ ଥିଲେ । ବିରଜା ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୬୭ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ମାହାଙ୍ଗା ବିଧାନ ସଭା ନିର୍ବାଚନ ମଣ୍ଡଳୀରୁ ୪ର୍ଥ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ବିରଜା ପ୍ରସାଦ ରାୟଙ୍କ ବାପାଙ୍କ ନାମ ଉମେଶ ଚନ୍ଦ୍ର ରାୟ ଓ ପତ୍ନୀଙ୍କ ନାମ କିରଣବାଳା ରାୟ । ରାଜନୈତିକ ଜୀବନ ବିରଜା ପ୍ରସାଦ ରାୟ ଓଡ଼ିଶା ରାଜନୀତିରେ ପ୍ରଜା ସମାଜବାଦୀ ପାର୍ଟିର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ବିରଜା ପ୍ରସାଦ ରାୟ ୨୦୦୫ ଡିସେମ୍ବର ୫ ତାରିଖରେ ମୃତ୍ୟୁବରଣ କରିଥିଲେ ।
ରାବେପ୍ରାଜୋଲ  (ଇଂରାଜୀ ଭାଷାରେ , ଏକ ବ୍ୟବସାୟୀକ ନାମ ପାରିଏଟ/ ) ଏକ ଔଷଧ ଯାହା ପାକସ୍ଥଳୀରେ ଅମ୍ଳ   ପରିମାଣ କମେଇଦିଏ  । ଅଧିକ ଅମ୍ଳ କ୍ଷରିତ ହେଉଥିବା ରୋଗ ଯେପରିକି ପେପଟିକ ଅଲସର ଡିଜିଜ  , ଗାସ୍ଟ୍ରୋଏସୋଫେଜିଆଲ ରିଫ୍ଲକ୍ସ ଡିଜିଜ ଓ ଜୋଲିଞ୍ଜର ଏଲିସନସ ଡିଜିଜ       ରୋଗମାନଙ୍କର ଚିକିତ୍ସାରେ ଦିଆଯାଏ । ହେଲିବ୍ୟାକ୍ଟର ପାଇଲୋରି   ରୋଗରେ ଏହା ଅନ୍ୟାନ୍ୟ ଔଷଧ ସ‌ହିତ ଦିଆଯାଏ । ଅନ୍ୟାନ୍ୟ ପ୍ରୋଟୋନ ପମ୍ପ ଇନହିବିଟର ବା ପିପିଆଇ  ଔଷଧ ସ‌ହ ସମତୁଲ ଭାବରେ କାମ କରେ । ଏହି ଔଷଧ ପାଟିରେ ଦିଆଯାଏ । ରାବେପ୍ରାଜୋଲର ପାର୍ଶ୍ୱ ପ୍ରତିକ୍ରିୟାରେ କୋଷ୍ଠକାଠିନ୍ୟ, ଦୁର୍ବଳ ଅନୁଭବ ଓ ଗଳା ପ୍ରଦାହ ହୋଇପାରେ । ପ୍ରତିକ୍ରିୟା ସାଂଘାତିକ ହେଲେ ଓଷ୍ଟିଓପୋରୋସିସ, ଅଳ୍ପ ରକ୍ତ ମ୍ୟାଗନେସିଅମ  , କ୍ଲୋସ୍ଟ୍ରିଡିଅମ ଡିଫିସିଲ ସଂକ୍ରମଣ   ଓ ନିମୋନିଆ ହୋଇପାରେ । ଗର୍ଭାବସ୍ଥା ଓ ସ୍ତନ୍ୟପାନ ସମୟରେ ଏହାର ନିରାପତ୍ତା ସ୍ପଷ୍ଟ ହୋଇନାହିଁ । ପାକସ୍ଥଳୀର ପାରାଏଟାଲ ଜୀବକୋଷରେ   ଥିବା ହାଇଡ୍ରୋଜେନ ପୋଟାସିଅମ ଏଟିପେଜକୁ  ( +/ +- ) ଅବରୋଧ କରି ଏହା କାର୍ଯ୍ୟକ୍ଷମ ହୁଏ  । ରାବେପ୍ରାଜୋଲ ସନ ୧୯୮୬ରେ ପେଟେଣ୍ଟ ହେବା ପରେ ସନ ୧୯୯୭ରେ ଡାକ୍ତରୀ ବ୍ୟବ‌ହାର ନିମନ୍ତେ ସ୍ୱୀକୃତ ହୋଇଥିଲା । ଏହା ଜେନେରିକ ଔଷଧ ନାମରେ   ବିକ୍ରୟ ହୁଏ । ସନ ୨୦୧୯ରେ ସଂଯୁକ୍ତ ରାଷ୍ଟ୍ରରେ   ଏନଏଚଏସକୁ   ଏହାର ଏକ ମାସର ଡୋଜ ପିଛା ପ୍ରାୟ ଏକ ପାଉଣ୍ଡ ଖର୍ଚ୍ଚ କରିବାକୁ ପଡ଼ୁଥିଲା । ଯୁକ୍ତରାଷ୍ଟ୍ର ଆମେରିକାରେ ଏହି ଔଷଧ ବାବଦ ଏକ ମାସରେ ପ୍ରାୟ ୧୬ ଆମେରିକୀୟ ଡଲାର ଖର୍ଚ୍ଚ ହୁଏ । ସନ ୨୦୧୬ରେ ଏହାର ଏକ ନିୟୁତରୁ ଅଧିକ ପ୍ରେସକ୍ରିପସନ ହୋଇ ସର୍ବାଧିକ ପ୍ରେସକ୍ରିସନ ତାଲିକାର ୨୮୫ ତମ ସ୍ଥାନରେ ଥଲା ।
ଅନାମ ନାଏକ ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୧୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଭବାନୀପାଟଣା ବିଧାନ ସଭା ନିର୍ବାଚନ ମଣ୍ଡଳୀରୁ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ବ୍ୟକ୍ତିଗତ ଜୀବନ ଅନାମ ୧୯୯୦ ମସିହାରେ ଜିଲ୍ଲାପାଳ କାର୍ଯ୍ୟାଳୟଠାରେ କନିଷ୍ଠ କିରାଣି ଭାବେ କାର୍ଯ୍ୟ କରିବା ଆରମ୍ଭ କରିଥିଲେ । ପରେ ଭବାନୀପାଟଣା ତହସିଲ କାର୍ଯ୍ୟାଳୟରେ କାର୍ଯ୍ୟ କରିଥିଲେ । ୨୦୦୪ ମସିହାରେ ସରକାରୀ କିରାଣି ପଦରୁ ସ୍ୱେଚ୍ଛାକୃତ ଅବସର ନେଇଥିଲେ । ରାଜନୈତିକ ଜୀବନ ଅନାମ ନାଏକ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ଚାକିରୀରୁ ଅବସର ନେବାପରେ ସେ ଭାରତୀୟ ଜାତୀୟ କଂଗ୍ରେସରେ ଯୋଗ ଦେଇଥିଲେ ଏବଂ ୨୦୦୪ ଓଡ଼ିଶା ବିଧାନ ସଭା ନିର୍ବାଚନରେ ସେ କଂଗ୍ରେସର ପାର୍ଥୀ ଭାବରେ ଭବାନୀପାଟଣା ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ସମୁଦାୟ ୪୫,୧୬୪ ଖଣ୍ଡ ଭୋଟ୍ ପାଇ ଭାରତୀୟ ଜନତା ପାର୍ଟିର ପ୍ରାର୍ଥୀ ପ୍ରଦୀପ୍ତ କୁମାର ନାଏକଙ୍କଦ୍ୱାରା ପରାସ୍ତ ହୋଇଥିଲେ । ୨୦୧୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଭବାନୀପାଟଣା ବିଧାନ ସଭା ନିର୍ବାଚନ ମଣ୍ଡଳୀରୁ ବିଜେଡିର ପ୍ରାର୍ଥୀ ଭାବରେ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ବିଜୟୀ ହୋଇ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ବିବାଦ ଆୟ ବହିର୍ଭୂତ ସମ୍ପତ୍ତି ଠୁଳ ଅଭିଯୋଗରେ ତାଙ୍କୁ ଭିଜିଲାନ୍ସ ୨୪ ଜାନୁଆରୀ ୨୦୨୦ରେ କଟକର ନିଆଳିରୁ ଗିରଫ କରିଥିଲା । ୩ କୋଟି ୪୦ ଲକ୍ଷରୁ ଅଧିକ ଟଙ୍କାର ସମ୍ପତ୍ତି ତାଙ୍କଠାରୁ ଜବତ କରାଯାଇଥିଲା । ୨୦୦୪ ମସିହାର ନିର୍ବାଚନ ସମୟରେ ସେ ସେ ତାଙ୍କ ନିର୍ବାଚନୀ ଏଫିଡେଫିଟରେ ସମ୍ପତ୍ତି ପରିମାଣ ମୋଟ ୩୫ ଲକ୍ଷ ଟଙ୍କା ଉଲ୍ଲେଖ କରିଥିଲେ ଏବଂ ୨୦୧୪ ମସିହାରେ ସେ ବିଧାୟକ ଥିବା ସମୟ‌ରେ ଖଣି ଲିଜ୍‌ ପାଇଁ ଲାଞ୍ଚ କାରବାର ଅଭିଯୋଗର ଏକ ଷ୍ଟିଙ୍ଗ୍‌ ଅପରେସନର କ୍ୟାମେରାରେ ଧରାପଡ଼ିଥିଲେ ।
ଖୁସି ଯୋଜନା ହେଉଛି ଓଡ଼ିଶା ସରକାରଙ୍କଦ୍ୱାରା ପରିଚାଳିତ ମହିଳାଙ୍କ ସ୍ୱାସ୍ଥ୍ୟ ଏବଂ ପରିଚ୍ଛନ ବିଷୟ ଉପରେ ଏକ ପୋଗ୍ରାମ୍‌ । ଏହାର ମୂଳ ଲକ୍ଷ୍ୟ ହେଲା କିଶୋରୀମାନଙ୍କୁ ମାଗଣାରେ ସାନିଟାରି ନାପକିନ୍‌ସ ଯୋଗାଇଦେବା। ଏହି ଯୋଜନାଟି ଫେବୃଆରି ୨୬ ତାରିଖ,୨୦୧୮ରେ ଓଡ଼ିଶାର ମୁଖ୍ୟମନ୍ତ୍ରୀ ଶ୍ରୀ ନବୀନ ପଟ୍ଟନାୟକଙ୍କଦ୍ୱାରା ଉନ୍ମୋଚିତ ହୋଇଥିଲା। ଓଡ଼ିଶା ସରକାର ଏହି ଯୋଜନା ବାବଦରେ ୭୦ କୋଟି ଟଙ୍କା ବ୍ୟୟ କରିବେ। ଯୋଜନା ବାବଦରେ ଏହି ଯୋଜନାଦ୍ୱାରା ୧୭ ଲକ୍ଷ ଛାତ୍ରୀ ଉପକୃତ ହୋଇଛନ୍ତି। ଏହି ଯୋଜନାଦ୍ୱାରା ସରକାରୀ ଏବଂ ସରକାରୀ ଅନୁଦାନ ପ୍ରାପ୍ତ ବିଦ୍ୟାଳୟରେ ଷଷ୍ଠ ଶ୍ରେଣୀରୁ ଦ୍ୱାଦଶ ଶ୍ରେଣୀରେ ପଢୁଥିବା ଛାତ୍ରୀମାନଙ୍କୁ ମାଗଣାରେ ସାନିଟାରୀ ପ୍ୟାଡ୍‌ ଯୋଗାଇ ଦିଆଯିବ। ପିରିଅଡ୍‌ସ ସମୟରେ ଝିଅମାନେ ସାଧାରଣତଃ ସ୍କୁଲ୍‌ ଯାଇନଥାନ୍ତି। ନିଜେ ମଧ୍ୟ ପରିଚ୍ଛନ ରହିନଥାନ୍ତି। ସରକାରଙ୍କ ଏହି ପଦକ୍ଷେପଦ୍ୱାରା ସେମାନେ କିପରି ହାଇଜେନିକ ରହିବେ,କିପରି ପରିଷ୍କାର ରହିବେ ସେହି ବିଷୟରେ ଧ୍ୟାନ ଦିଆଯାଇଛି। ମୁଖ୍ୟମନ୍ତ୍ରୀ ଶ୍ରୀ ନବୀନ ପଟ୍ଟନାୟକ କହିଥିଲେ ଏହି ଯୋଜନା ମାଧ୍ୟମରେ କିଶୋରୀମାନଙ୍କ ମଧ୍ୟରେ ସ୍ୱାସ୍ଥ୍ୟ ଓ ସ୍ୱଚ୍ଛତା ବୃଦ୍ଧି ହେବ ଏବଂ ମହିଳା ସଶକ୍ତୀକରଣ ଅଗ୍ରସର ହେବ। ସ୍ୱାସ୍ଥ୍ୟ ମନ୍ତ୍ରୀ ପ୍ରତାପ ଜେନା କହିଥିଲେ ଗ୍ରାମାଞ୍ଚାଳରେ ଆଶାକର୍ମୀଙ୍କ ସହାୟତାରେ ରିହାତି ଦରରେ ମହିଳାମାନଙ୍କୁ ମାଗଣାରେ ସାନିଟାରି ପ୍ୟାଡ୍‌ ଯୋଗାଇ ଦିଆଯିବ। ଏହି ଯୋଜନାଟି ସ୍ୱାସ୍ଥ୍ୟ ଓ ପରିବାର କଲ୍ୟାଣ ମନ୍ତ୍ରାଳୟଦ୍ୱାରା କାର୍ଯ୍ୟନ୍ୱିତ ହୋଇଛି। ଏହି ଯୋଜନା ବ୍ୟତୀତ ସରକାର ମହିଳାମାନଙ୍କ ପାଇଁ ମିଶନ ଶକ୍ତି ଓ ମମତା ନାମରେ ଦୁଇଟି ଯୋଜନା ପ୍ରଣୟନ କରିଛନ୍ତି।
ଇବୋଲା ଭୂତାଣୁ ରୋଗ  ( : ବା କିମ୍ବା ବା ) ମଣିଷ ଦେହରେ ହେଉଥିବା ଏକ ରୋଗ ଯାହା ଇବୋଲା ଭୂତାଣୁ ଦ୍ୱାରା ହୁଏ  । ଭୂତାଣୁ ସଂସ୍ପର୍ଶରେ ଆସିବାର ୨ ଦିନଠାରୁ ୩ ସପ୍ତାହ ମଧ୍ୟରେ ଲକ୍ଷଣ ପ୍ରକାଶ ପାଏ । ଜ୍ୱର, ତଣ୍ଟି ଘାଆ, ମାଂସ ପେଶୀ ଯନ୍ତ୍ରଣା, ଓ ମୁଣ୍ଡ ବ୍ୟଥା ଏହାର ମୂଖ୍ୟ ଲକ୍ଷଣ । ଏହା ପରେ ପରେ ଓକାଳ, ବାନ୍ତି, ଡାଇରିଆ ବା ତରଳ ଝାଡା ହୁଏ ଓ ଏହା ସହ ଯକୃତ ଓ ବୃକକ ଦ୍ୱୟର କାର୍ଯ୍ୟ କ୍ଷମତା କମିଯାଏ । ଏହି ସମୟରେ ଦେହ ଭିତରେ ଓ ବାହାରେ ରକ୍ତ ସ୍ରାବ ମଧ୍ୟ ଆରମ୍ଭ ହୁଏ ।. ସଂକ୍ରମିତ ପଶୁମାନଙ୍କ  (ମାଙ୍କଡ କିମ୍ବା ଫୃଟ ବ୍ୟାଟ/ ) ରକ୍ତ ବା ଦେହର ତରଳ ପଦାର୍ଥର ସଂସ୍ପର୍ଶରେ ଆସିଲେ ଏହି ଜୀବାଣୁ ସୁସ୍ଥ ଲୋକ ଦେହକୁ ଯାଏ  । ବାୟୁ ମାଧ୍ୟମକୁ କିନ୍ତୁ ଏହାର ବିସ୍ତାରର ପ୍ରମାଣ ମିଳି ନାହିଁ ।. । ଫୃଟ ବ୍ୟାଟଦ୍ୱାରା   ଏହି ଜୀବାଣୁ ବ୍ୟାପିଲେ ମଧ୍ୟ ତାହାକୁ ରୋଗ ହୁଏ ନାହିଁ । ସଂକ୍ରମିତ ମଣିଷଠାରୁ ଅନ୍ୟ ମଣିଷ ସଂକ୍ରମିତ ହୁଏ । ବୀର୍ଯ୍ୟ ମାଧ୍ୟମରେ ପୁରୁଷ ଦୁଇ ମାସ ପର୍ଯ୍ୟନ୍ତ ଏହି ରୋଗ ସଂକ୍ରମିତ କରି ପାରିବ । ଏହି ରୋଗ ନିର୍ଣ୍ଣୟ ନିମନ୍ତେ ପ୍ରଥମେ ମ୍ୟାଲେରିଆ, କଲେରା ଓ ଅନ୍ୟାନ୍ୟ ଭୂତାଣୁ ରକ୍ତସ୍ରାବୀ ରୋଗ ନ ଥିବା ସ୍ଥିର କରିବାକୁ ହୁଏ । ରୋଗ ନିର୍ଣ୍ଣୟ ନିମନ୍ତେ ଭୂତାଣୁ ଆଣ୍ଟିବଡି, ଭୂତାଣୁ ଆର.ଏନ.ଏ. ଓ ଭୂତାଣୁ ଉପସ୍ଥିତି ନିମନ୍ତେ ରକ୍ତ ପରୀକ୍ଷା କରି ସିଦ୍ଧାନ୍ତରେ ଉପନିତ ହେବାକୁ ପଡେ । ସଂକ୍ରମିତ ମାଙ୍କଡ ଓ ଘୁଷୁରିଠାରୁ ରୋଗ ବିସ୍ତାର ରୋକି ପାରିଲେ ଏହି ରୋଗକୁ ପ୍ରତିରୋଧ କରିହେବ । ରୋଗାକ୍ରାନ୍ତ ପଶୁଙ୍କୁ ମାରି ଶବକୁ ଉପଯୁକ୍ତ ଭାବରେ ନଷ୍ଟ କଲେ ଏହା ସମ୍ଭବ ହେବ । ଭଲ ଭାବରେ ମାଂସ ରାନ୍ଧିଲେ ଓ ମାଂସ ଧରିବା ବେଳେ ନିଜ ହାତରେ ଦସ୍ତାନା ପିନ୍ଧିଲେ, ରକ୍ଷାକାରୀ ପୋଷାକ ପିନ୍ଧିଲେ ଓ ରୋଗାକ୍ରାନ୍ତ ଲୋକ ଭଲ ଭାବରେ ହାତ ଧୋଇଲେ ରୋଗ ସଂକ୍ରମଣରୁ ରକ୍ଷା ମିଳେ । ଦେହ ନିର୍ଗତ ପଦାର୍ଥ ଓ ତନ୍ତୁ ସମୂହ ଅତି ଯତ୍ନ ସହକାରେ ଧରିବାକୁ ହୁଏ । . ଏହି ରୋଗ ନିମନ୍ତେ କୌଣସି ନିର୍ଦ୍ଦିଷ୍ଟ ଔଷଧ ନାହିଁ; କେବଳ ପାଟିରେ ସ୍ୱଳ୍ପ ମିଠା ମିଶ୍ରିତ ଲୁଣିଆ ଜଳ ଦେଇ ନିର୍ଜଳନ   ଚିକିତ୍ସା କରାଯାଏ । ଏହା ସହ ଶିରା ମାଧ୍ୟମରେ ତରଳ ପଦାର୍ଥ ପ୍ରବେଶ କରେଇ ଦିଆଯାଏ । ଏହି ରୋଗର ମୃତ୍ୟୁ ହାର ବହୁତ ଅଧିକ, ୫୦ %ରୁ ୯୦ % ଲୋକ ଭୂତାଣୁ ସଂକ୍ରମଣରେ ମରିଯାଆନ୍ତି । ଏହି ରୋଗ ପ୍ରଥମେ ସୁଦାନ/ ଓ କଙ୍ଗୋରେ/ ଆବିଷ୍କୃତ ହୋଇଥିଲା । ସବ-ସାହାରାର ଗ୍ରୀଷ୍ମ ମଣ୍ଡଳୀୟ ଅଞ୍ଚଳରେ ଏହି ରୋଗ ବ୍ୟାପେ । ୧୯୭୬ ମସିହାର ପ୍ରଥମ ଆବିଷ୍କାର ପରଠାରୁ ୨୦୧୩ ପର୍ଯ୍ୟନ୍ତ ୧୭୧୬ ଲୋକ ସଂକ୍ରମିତ ହେବା ବିଶ୍ୱ ସ୍ୱାସ୍ଥ୍ୟ ସଂଗଠନ ରିପୋର୍ଟ ଦେଇଛି । ଅଧୁନା ୨୦୧୪ ମସିହାରେ ଏହି ରୋଗର ସବୁଠାରୁ ବଡ଼  ପଶ୍ଚିମ ଆଫ୍ରିକା ଇବୋଲା ମଡକ  ପ୍ରସାର ଲାଭ କରି ଗିନି/ , ସିଏରା ଲିଓନ/ , ଳିବେରିଆ/ ଓ ନାଇଜେରିଆକୁ/ ବ୍ୟାପିଛି । ୨୦୧୪ ମସିହା ସୁଦ୍ଧା ୧୬୦୦ ଲୋକଙ୍କର ଏହି ରୋଗ ଥିବା ଚିହ୍ନଟ ହୋଇଛି । ଏହାର ଟୀକା ଉଦ୍ଭାବନ ନିମନ୍ତେ ଚେଷ୍ଟା ଚାଲିଛି କିନ୍ତୁ ବର୍ତ୍ତମାନ ଏହା ସମ୍ଭବ ହୋଇନାହିଁ ।
ପିତମପୁରା ଟିଭି ଟାୱାର‌ ଏକ ୨୩୫ ମିଟର  (୭୭୧ ଫୁଟ) ଉଚ୍ଚ ଟେଲିଭିଜନ ଟାୱାର, ଯାହା ୧୯୮୮ ମସିହାରେ ନିର୍ମିତ ହୋଇଥିଲା  । ଏହା ଦିଲ୍ଲୀର ପିତମପୁରାରେ ଅବସ୍ଥିତ । ଟିଭି ଟାୱାର ନିକଟରେ ଦିଲ୍ଲୀ ହାଟ ପିତମପୁରା ମଧ୍ୟ ଅବସ୍ଥିତ । ସୂଚନା ଓ ପ୍ରସାରଣ ମନ୍ତ୍ରୀ ଅଜିତ କୁମାର ପଞ୍ଜଙ୍କଦ୍ୱାରା ୧୦ ଏପ୍ରିଲ ୧୯୯୨ ମସିହାରେ ଡ଼ଃ. ବି. ଆର. ଆମ୍ବେଦକର ଟେଲିଭିଜନ ଟାୱାର ଭାବରେ ଏହି ଟାୱାର ଦେଶ ପାଇଁ ଉତ୍ସର୍ଗ କରାଯାଇଥିଲା । ଇତିହାସ ଟିଭି ଟାୱାର ୧୯୮୮ ମସିହାରେ ନୂଆ ଦିଲ୍ଲୀର ଏକ ବୃହତ ବାଣିଜ୍ୟିକ / ବ୍ୟବସାୟ ଜିଲ୍ଲାରେ ନିର୍ମିତ ହୋଇଥିଲା । ପିତମପୁରାରେ ଅବସ୍ଥିତ ନେତାଜୀ ସୁଭାଷ ସ୍ଥାନ ଦିଲ୍ଲୀବାସୀଙ୍କ ପାଇଁ ଏକ ପ୍ରମୁଖ ସ୍ଥାନୀୟ ପର୍ଯ୍ୟଟନ ସ୍ଥଳୀ ଅଟେ । ଦିଲ୍ଲୀର ଦ୍ୱିତୀୟ ଦିଲ୍ଲୀ ହାଟ, ପାରମ୍ପାରିକ ଖାଦ୍ୟ ଏବଂ ହସ୍ତଶିଳ୍ପ ବଜାର, ଦିଲ୍ଲୀ ପର୍ଯ୍ୟଟନ ଏବଂ ପରିବହନ ବିକାଶ ନିଗମ  ଦ୍ୱାରା ପିତମପୁରାରେ ବିକଶିତ ହୋଇଥିଲା । ଏହା ଟିଭି ଟାୱାର ନିକଟରେ ପ୍ରତିଷ୍ଠିତ ହୋଇଥିଲା ଏବଂ ଏପ୍ରିଲ ୨୦୦୮ ମସିହାରେ ହାଟ ୭.୨ ହେକ୍ଟର ପର୍ଯ୍ୟନ୍ତ ବ୍ୟାପିଥିଲା । ଏହାର ପାର୍ଶ୍ୱରେ ପିତମପୁରା ସ୍ପୋର୍ଟସ କମ୍ପ୍ଲେକ୍ସ ମଧ୍ୟ ରହିଛି । ଅକ୍ଟୋବର ୨୦୧୦ ମସିହାରେ, ଭାରତୀୟ ସେନା ସ୍ପୋର୍ଟସ ସ୍କାଏ ଡାଇଭିଂ ଦଳର ଜଣେ ଅଧିକାରୀ ସତ୍ୟନ୍ଦ୍ର ବର୍ମା ୨୩୫ ମିଟର ଉଚ୍ଚତା ବିଶିଷ୍ଟ ଟାୱାରରୁ ଭାରତର ପ୍ରଥମ ଜମ୍ପକୁ ସଫଳତାର ସହ ପ୍ରଦର୍ଶନ କରିଥିଲେ । ୫ ଜାନୁୟାରୀ ୨୦୧୩ ମସିହାରେ ରାତି ପ୍ରାୟ ୧୦:୩୦ ମଧ୍ୟରେ ୨୦୦ ମିଟର ଉଚ୍ଚ ଟାୱାର ମଧ୍ୟରେ ଅଗ୍ନିକାଣ୍ଡ ଘଟିଥିଲା । ଏହି ଅଗ୍ନିକାଣ୍ଡକୁ ୧୫ ଜଣ ଅଗ୍ନିଶମ କର୍ମଚାରୀ ନିୟନ୍ତ୍ରଣ କରିଥିଲେ । ଜନସାଧାରଣ ପ୍ରବେଶ ସୁରକ୍ଷାକୁ ଦୃଷ୍ଟିରେ ରଖି, ଏହି ଟାୱାର ଆଉ ଜନସାଧାରଣଙ୍କ ପାଇଁ ଖୋଲା ନାହିଁ । ଉପଲବ୍ଧତା ଏହା ଦିଲ୍ଲୀ ମେଟ୍ରୋ ରେଡ ଲାଇନର ନେତାଜୀ ସୁଭାଷ ସ୍ଥାନ ମେଟ୍ରୋ ଷ୍ଟେସନରେ ଅବସ୍ଥିତ । ଏହି ଟାୱାରର ନାମ ପିତମପୁରା ଅଞ୍ଚଳ ନାମରେ ରଖାଗଲା ଏବଂ ଏହା ନୂଆ ଦିଲ୍ଲୀର ପିତମପୁରା ଦିଲ୍ଲୀ ହାଟ ନିକଟରେ ଅବସ୍ଥିତ । ଏହା ଶ୍ରୀ ଗୁରୁ ଗୋବିନ୍ଦ ସିଂ କଲେଜ ଅଫ କମର୍ସ ସମ୍ମୁଖରେ ଅବସ୍ଥିତ ।
ସରସ୍ୱତୀ ମହଲ ଲାଇବ୍ରେରୀ ଭାରତୀୟ ରାଜ୍ୟ ତାମିଲନାଡୁର ଥଞ୍ଝାଭୁର ସହରରେ ଅବସ୍ଥିତ । ଏହା ଏସିଆ ମହାଦେଶର ଏକ ଅପ୍ରଚୀନତମ ଲାଇବ୍ରେରୀ । ଏଠାରେ ବିରଳ ଓ ବହୁ ମୂଲ୍ଯବାନ ପାଣ୍ଡୁଲିପି ଅନେକ ସଂଖ୍ୟାରେ ରହିଛି । ଏଠାରେ ତାଳପତ୍ର ଲେଖା ସମୂହ ମଧ୍ୟ ସଂରକ୍ଷିତ ଭାବରେ ରହିଛି । ସେ ସବୁ ବହୁ ପ୍ରାଚୀନ ତାମିଲ , ହିନ୍ଦୀ , ସଂସ୍କୃତ , ତେଲୁଗୁ ଓ ଇଂରାଜୀ ଭାଷାରେ ରହିଛି । ଭାରତର ଅନନ୍ୟ କିଛି ଭାଷାର ହସ୍ତଲିଖିତ ଦସ୍ତାବିଜ ସମୂହ ମଧ୍ୟ ଏଠାରେ ସଂରକ୍ଷିତ । ଏଠାରେ ସମୁଦାୟ 60,000 ସେହି ଧାରଣର ବିରଳ ପୁସ୍ତିକା ରହିଛି । ଏଠି ମଧ୍ୟରୁ ସର୍ବସାଧାରଣଙ୍କ ଦେଖିବା ପାଇଁ କିଛି ରଖାଯାଇଛି । ଏଥିରେ ଥିବା ସମସ୍ତ ପୁସ୍ତକ ତଥା ହସ୍ତଲିପି , ତାଳପତ୍ରର ଲେଖନର ତାଲିକା ତାହାର ନିଜ ୱେବରେ ଉପଲକ୍ଧ । ପୂର୍ବରୁ ଅନୁମତି ନେଇ ଲାଇବ୍ରେରୀରେ ଥିବା ପୁରାତନ ଦଲିଲ ଓ ପୁସ୍ତକ ଜନସାଧାରଣ ଦେଖିପାରନ୍ତି । . ଇତିହାସ ଥଞ୍ଜାଭୁର ଥିତ ସରସ୍ୱତୀ ଲାଇବ୍ରେରୀ 1535ରୁ 1675 ମସିହାରେ ଶାସନ କରିଥିନା ନାୟକ ରାଜାମାନେ ନିଜସ୍ୱ ବ୍ୟବହାର ପାଇଁ ଏହାକୁ ଆରମ୍ଭ କରିଥିଲେ । 1675 ମସିହାରେ ମରଠା ଶାସକ ଏହି ରାଜ୍ୟକୁ ନିଜ କଁଯାକୁ ନେଇଯାଇଥିଲେ । କିନ୍ତୁ ସେମାନେ ମଧ୍ୟ ଲାଇବ୍ରେରୀର ଉନ୍ନତି କରିଥିଲେ । 1709 ମସିହାରୁ 1832 ମସିହା ଯାଏ ଶାସନ କରିଥିନା ମରାଠା ରାଜା ସେରଫୋ ଜୀ ନିଜେ ବହୁ ବିଷୟରେ ଜଣେ ବିଦ୍ୱାନ ଥିଲେ । ସେ ଜର୍ମାନ , ଫ୍ରେଞ୍ଚ , ଇଟାଲିୟାନ , ଲାଟିନ ଓ ଇଂରାଜୀ ଭାଷା ଭଲ ଭାବରେ ଜାଣିଥିଲେ । ସେ ଲାଇବ୍ରେରୀର ବହୁଳ ଉନ୍ନତି ପାଇଁ ଉଦ୍ୟମ କରିଥିଲେ । ଲାଇବ୍ରେରୀ ପାଇଁ ସେ ଅନେକ ପଣ୍ଡିତଙ୍କୁ ନିଯୁକ୍ତ କରି ବିରଳ ପୋଥି ସବୁ ସଂଗ୍ରହ ଓ ରକ୍ଷଣ ଦିଗରେ ଉଦ୍ୟମ କରିଥିଲେ । ଉତ୍ତର ଭାରତ ଓ ଭାରତର ଦୂର ପ୍ରାନ୍ତରୁ ମଧ୍ୟ ବହୁ ପୁସ୍ତକ , ହସ୍ତଲିଖିତ ପାଣ୍ଡୁଲିପି ସବୁ ତାଙ୍କ ସମୟରେ ସଂରୁହିତ ହେଇଥିଲା । 1918 ମସିହାରୁ ଏହି ଲାଇନରେଡ଼ି ତାମିଲନାଡୁ ରାଜ୍ୟ ଅଧୀନରେ ରହିଥିଲା । ଏହାର ନାମ  " ଥଞ୍ଜାଭୁର ମହାରାଜା ସରଫୋଜୀ ଲାଇବ୍ରେରୀ "  ରଖାଯାଇଛି । ପରବର୍ତ୍ତୀ ଉଦ୍ୟମ ଏହି ଲାଇବ୍ରେରୀ ସର୍ବସାଧାରଣଙ୍କ ବ୍ୟବହାର ପାଇଁ ମୁକ୍ତ । ବର୍ତ୍ତମାନ ମଧ୍ୟ ଆହୁରି ପୁରାତନ ପୁସ୍ତକ , ଦଲିଲ , ପାଣ୍ଡୁଲିପି ସଂଗ୍ରହ କାର୍ଯ୍ୟ କରାଯାଉଛି । 1998 ମସିହାରେ ଏହି ଲାଇବ୍ରେରୀ କମ୍ପ୍ୟୁଟରୀକରଣ କରାଯାଇ ସବୁ ପୁସ୍ତକ ଓ ଅନ୍ୟ ମୂଲ୍ଯବାନ ଲେଖା ଗୁଡିକୁ ସାରଣୀ କରଣ କାର୍ଯ୍ୟ ହେବା ସହ ଅତି ପୁରାତନ ହସ୍ତ ଲେଖା ଦଲିଲ ସାନୁହକୁ ମିକ୍ରୋଫିଲ୍ମରେ ରଖାଯାଇଛି । ସମସ୍ତ ଲେଖାକୁ ଡିଜିଟାଲ ମାଧ୍ୟମରେ ରଖିବା ପ୍ରକ୍ରିୟା ଚାଲିଛି । . ଲାଇବ୍ରେରୀରେ ଥିବା କିଛି ବିରଳ ପୁସ୍ତକ ଓ ଅନନ୍ୟ ଦ୍ରବ୍ୟରର ତାଲିକା .  ' 1784 1791 1807 '   " "  . , ଲାଇବ୍ରେରୀ ସଂଗ୍ରହାଳୟ ଥଞ୍ଜାଭୁର ରାଜମହଳ ଭିତରେ ଥିବା ସରସ୍ୱତୀ ଲାଇବ୍ରେରୀରେ ଏକ ସଂଗ୍ରହାଳୟ ମଧ୍ୟ ରହିଛି । ଏଠାରେ ବିରଳ ପୁସ୍ତକ ସହ ପେଣ୍ଟିଙ୍ଗ , କାଷ୍ଠା ନିର୍ମିତ ପୁରାତନ ଦ୍ରବ୍ୟ ମରାଠା ରାଜାମାନଙ୍କ ତୈଳ ଚିତ୍ର ସହ ବିନ୍ନ ଭିନ୍ନ ପ୍ରାଚୀନ ମାନଚିତ୍ର ସବୁ ରହିଛି । ପଠନ ପାଇଁ ସ୍ୱତନ୍ତ୍ର ସୁବିଧା ଥାଇ କକ୍ଷ୍ୟ ମାନ ରହିଛି ।
କ୍ୱାନ୍ତା ଏ. ଅହମଦ ସଂଯୁକ୍ତ ରାଜ୍ୟ-ଯୁକ୍ତରାଷ୍ଟ୍ର ଆମେରିକାର ଜଣେ ଡାକ୍ତର ଯିଏ ନିଦ୍ରା ରୋଗର   ବିଶେଷଜ୍ଞ ଭାବରେ ପ୍ରମୁଖ ସ୍ଥାନ ଅଧିକାର କରିଥିଲେ । ଏକାଧାରରେ ସେ ଜଣେ ସୁଲେଖିକା, ସାମ୍ବାଦିକା, ମହିଳା ଅଧିକାର କର୍ମକର୍ତ୍ତା ଥିଲେ ଓ ସାର୍ବଜନୀନ ଟିପ୍ପଣୀକାର ଥିଲେ । ଶିକ୍ଷା ଓ ଜୀବନ ଅହମଦ ଜଣେ ପାକିସ୍ଥାନୀ ପ୍ରବାସୀର କନ୍ୟା ଭାବରେ ଇଂଲଣ୍ଡରେ ବାସ କରୁଥିଲେ । ସେ ଲଣ୍ଡନରେ ବଡ଼ ହୋଇ ନଟିଙ୍ଗହାମ ବିଶ୍ୱବିଦ୍ୟାଳୟରୁ ସ୍ନାତକ ଶିକ୍ଷା ଲାଭ କରିଥିଲେ । ସେ ୧୯୯୨ ମସିହାରେ ଡାକ୍ତରୀ ଶିକ୍ଷା ନିମନ୍ତେ ନିଉ ୟର୍କ ସହରକୁ ଯାଇଥିଲେ । ଆମେରିକା ଭିସା ନଥିବାରୁ ସେ ସାଉଦୀ ଆରବକୁ ଏକ ବର୍ଷ ପାଇଁ ଅଭ୍ଯାସ କରିବାକୁ ଯାଇଥିଲେ । ଏକ ମହିଳା ଭାବରେ ତାଙ୍କର ଦୈନନ୍ଦିନ ଭେଷଜ ଅଭ୍ଯାସ ସବୁକୁ ଲିପିବଦ୍ଧ କରି ପୁସ୍ତକ ଆକାରରେ ଛପେଇଥିଲେ । ଜୁନ ମାସ ୨୦୧୩ ମସିହାରେ ଇସ୍ରାଏଲ ଦେଶସାରା ଗସ୍ତ କରି ବିଭିନ୍ନ ଗବେଷଣା ଅନୁଷ୍ଠାନ ଓ ବିଶ୍ୱବିଦ୍ୟାଳୟରେ ବକ୍ତୃତା ଦେଇଥିଲେ । ଅବଶେଷରେ ସେ ୨୦୧୫ ମସିହାରେ ଆମେରିକା ନାଗରିକ ହେଲେ କିନ୍ତୁ ବ୍ରିଟିଶ ନାଗରିକତ୍ୱ ରଖିଥିଲେ । ସେ ଅଧୁନା ନିଉ ୟର୍କ ସହରରେ ରହୁଛନ୍ତି । ଡାକ୍ତରୀ ଜୀବନ ସାଉଦୀ ଆରବ   ରାଜ୍ୟର ଜାତୀୟ ଗାର୍ଡ   ଡାକ୍ତରୀ ପ୍ରାକ୍ଟିସ କରୁଥିଲେ । ୧୯୯୬ ମସିହାରେ ସେ ଆମେରିକା ଫେରିଆସି ଚାର୍ଲଷ୍ଟୋନରେ ଥିବା ଦକ୍ଷିଣ କାରୋଲିନାର ମେଡିକାଲ ୟୁନିଭରସିଟି ଅଫ ସାଉଥ କାରୋଲିନାରେ ଚିକିତ୍ସାରେ ରତ ହେଲେ ଓ ଗାର୍ଡେନ ସିଟି, ସାଉଥ କାରୋଳୟନାରେ ଥିବା ୱିନଥ୍ରପ ବିଶ୍ୱବିଦ୍ୟାଳୟର ନିଦ୍ରା ବେମାରି ଅନୁଷ୍ଠାନରେ କର୍ମରତ ରହିଲେ । ଷ୍ଟେଟ ୟୁନିଭରସିଟି ଅଫ ନିଉ ୟର୍କରେ ୨୦୧୧ରେ ଆହମଦ ଆସୋସିଏଟ ପ୍ରଫେସର ଭାବରେ କାର୍ଯ୍ୟରତ ଥିଲେ । ଏହା ବ୍ୟତୀତ ସ୍କଟଲାଣ୍ଡର ସ୍କୁଲ ଅଫ ହେଲଥ ଆଣ୍ଡ ଲାଇଫ ସାଇନ୍ସ ଅନୁଷ୍ଠାନରେ ଅବୈତନିକ ପ୍ରଫେସର ଭାବରେ ଓ ଇସ୍ରାଏଲର ହାଇଫାରେ ଥିବା ଟେକନିଅନ-ଇସ୍ରାଏଲ ଇନଷ୍ଟିଚ୍ୟୁଟ ଅଫ ସାଇନସ ଆଣ୍ଡ ଟେକନୋଲୋଜିରେ ହନରାରି ଫେଲୋ ଥିଲେ । 2014, . ସାହିତ୍ୟ ଓ ପତ୍ରିକାରେ ପେଶା ସାଉଦୀ ଆରବରେ ଚିକିତ୍ସକ ଭାବରେ ତାଙ୍କର ଅଭିଜ୍ଞତାକୁ ନେଇ ସେ  ଇନ ଡି ଲ୍ୟାଣ୍ଡ ଅଫ ଇନାଭିଜିବ୍ଲ ଓମେନ  ନାମକ ପୁସ୍ତକ ଲେଖିଥିଲେ । ଚିକିତ୍ସା ଶାସ୍ତ୍ର, ରାଜନୀତି, ନାରୀବାଦ, ଇସଲାମ ଓ ସାମ୍ପ୍ରତିକ ଘଟଣାବଳୀ ବିଷୟରେ ସାମାଜିକ ଟିପ୍ପଣୀକାର ଭାବରେ ଅହମଦ କାମ କରିଥିଲେ । ଦି ସ୍ପେକଟାଟର, ହଫିଙ୍ଗଟନ ପୋଷ୍ଟ, ଦି ନିଉ ୟର୍କ ପୋଷ୍ଟ, ଦି ଡେଲି କଲର, ୟୁଏସଏ ଟୁଡେ, ଦି ଗାଡ଼ିଆନ, ଜେରୁସାଲେମ ପୋଷ୍ଟ ଓ ଦି ତାଲିଗ୍ରାଫ ପତ୍ର ପତ୍ରିକାମାନଙ୍କରେ ବିଭିନ୍ନ ନିବନ୍ଧ ଦେଉଥିଲେ । ଅଲ ଜଜିରା, ସିଏନଏନ, ଓ ଫକ୍ସ ନ୍ଯୁଜରେ ମିଡ଼ିଆ ପଣ୍ଡିତ ଭାବରେ କାମ କରିଥିଲେ । ଇସଲାମ ଓ ଇସଲାମତ୍ୱ ଉପରେ ମତାମତ ଅହମଦ ମୁସଲମାନ ଥିଲେ କିନ୍ତୁ ଇସଲାମ ଧର୍ମର କେତେକ ତଥ୍ୟକୁ ସମାଲୋଚନା କରୁଥିଲେ, ବିଶେଷତଃ କେତେକ ସ୍ଥାନରେ ମହିଳାମାନଙ୍କ ଉପରେ ହେଉଥିବା ଅତ୍ୟାଚାର ଓ ଇସଲାମ ଧର୍ମର ବିଚାରଧାରାକୁ ସମାଲୋଚନା କରୁଥିଲେ । ଇସଲାମର ଉଦାରବାଦୀ ଶିକ୍ଷାକୁ ପ୍ରତ୍ୟାଖ୍ୟାନ କରି ହିଂସା, ଗଣତନ୍ତ୍ରକୁ ଶୋଷଣ, ଇସଲାମର ଚରମପନ୍ଥୀଙ୍କ ସହିତ ବନ୍ଧୁତା କରିବା କେତେକ ଧର୍ମାବଲମ୍ବୀଙ୍କର ନୀତି ଥିଲା ।
ଭଙ୍ଗା ସିଲଟ ୧୯୯୬ ମସିହାରେ ମୁକ୍ତିଲାଭ କରିଥିବା ଏକ ଜାତୀୟ ଚଳଚ୍ଚିତ୍ର ପୁରସ୍କାର ପ୍ରାପ୍ତ ଓଡ଼ିଆ କଥାଚିତ୍ର । ଏହି କଥାଚିଯତ୍ରଟିର ନିର୍ଦ୍ଦେଶନା ଦେଇଥିଲେ ପ୍ରଫୁଲ୍ଲ ମହାନ୍ତି । ଅଭିନୟ ବସନ୍ତ ଦାସ ସୁଷମା ଦାସ ମଞ୍ଜୁଳା କୁଅଁର ବସନ୍ତ ସାମଲ ପୁରସ୍କାର ୧୯୮୭ ମସିହାର ୩୪ ତମ ଜାତୀୟ ଚଳଚ୍ଚିତ୍ର ପୁରସ୍କାର ଉତ୍ସବରେ ଏହି କଥାଚିତ୍ରର ଅଭିନେତ୍ରୀ ମଞ୍ଜୁଳା କୁଅଁରଙ୍କୁ ଶ୍ରେଷ୍ଠ ସହ-ଅଭିନେତ୍ରୀ ପୁରସ୍କାର ମିଳିଥିଲା ।
ମହାରାଣୀ ଖୁମାନ ଚାନୁ ମନମୋହିନୀ ଦେବୀ ମହାରାଜା ବିରଚନ୍ଦ୍ର ମାଣିକ୍ୟଙ୍କୁ ବିବାହ କରିବାପରେ ତ୍ରିପୁରାର ତୃତୀୟ ମହାରାଣୀ କନସର୍ଟ ହୋଇଥିଲେ । ସେ ଜଣେ ସମସାମୟିକ ରାଜ ଫଟୋଗ୍ରାଫର ଥିଲେ, ଯିଏ ମହାରାଜାଙ୍କ ସହ ତାଙ୍କର ଆତ୍ମ-ଚିତ୍ରକୁ କୋରିଓଗ୍ରାଫ୍ କରିଥିଲେ ଏବଂ ଫଟୋଗ୍ରାଫି କଳାକୁ ଆୟତ୍ତ କରିଥିବା ପ୍ରଥମ ଭାରତୀୟ ମହିଳା ଭାବରେ ପରିଗଣିତ ହୋଇଥିଲେ । ଜୀବନୀ ସେ ମହାରାଜାଙ୍କ ପ୍ରଥମ ପତ୍ନୀ ରାଣୀ ନିଙ୍ଗଥେମ୍ ଚାନୁ ଭାନୁମତିଙ୍କ ଭାଣେଜୀ ଥିଲେ । ସେ ମାତ୍ର ୧୩ ବର୍ଷ ବୟସରେ ମହାରାଜାଙ୍କୁ ବିବାହ କରିଥିଲେ । ସେ ତ୍ରିପୁରାର ମନ୍ଦିର ନିକଟରେ ଏକ ମନ୍ଦିର ଏବଂ ଏକ  'ମଣ୍ଡପ'  ପ୍ରତିଷ୍ଠା କରିଥିଲେ । ସେ ତାଙ୍କ ସ୍ୱାମୀଙ୍କ ତତ୍ତ୍ୱାବଧାନରେ ଜଣେ ରାଜ ଫଟୋଗ୍ରାଫର ହୋଇଥିଲେ ଏବଂ ସେ ପ୍ରାସାଦରେ ଫଟୋଗ୍ରାଫି ପ୍ରଦର୍ଶନୀ ଆୟୋଜନ କରିଥିଲେ ଯେଉଁଠାରେ ସେମାନଙ୍କର ଫଟୋଗ୍ରାଫି ହୋଇଥିଲା । ଜର୍ଣ୍ଣାଲ ଅଫ ଫଟୋଗ୍ରାଫିକ ସୋସାଇଟି ଅଫ ଇଣ୍ଡିଆ - ମେ ୧୮୯୦ ମସିହାରେ ସେମାନଙ୍କର ଫଟୋଗ୍ରାଫ  "ଅଗରତାଲାର ପ୍ୟାଲେସ ଅଫ କ୍ୟାମେରା କ୍ଲବ"  ଟାଇଟଲ ସହିତ ଜାରି କରିଛି । ତାଙ୍କୁ ଭାରତର ପ୍ରଥମ ମହିଳା ଫଟୋଗ୍ରାଫର ଭାବେ ବିବେଚନା କରାଯାଇଛି ।
ସୋଡ଼ିଅମ ନାଇଟ୍ରାଇଟ  (ଇଂରାଜୀ ଭାଷାରେ ) ଏକ ଔଷଧ ଭାବରେ ସାଇନାଇଡ ବିଷକ୍ରିୟାର ଚିକିତ୍ସାରେ ସୋଡ଼ିଅମ ଥାୟୋସଲଫେଟ ସ‌ହିତ ଦିଆଯାଏ  । କେବଳ ସାଂଘାତିକ ସାଇନାଇଡ ବିଷକ୍ରିୟାରେ ଏହା ଦିଆଯାଏ । ଉଭୟ ସାଇନାଇଡ ବିଷକ୍ରିୟା ଓ କାର୍ବନ ମୋନୋକ୍ସାଇଡ ବିଷକ୍ରିୟା   ବିଷକ୍ରିୟା ଥିଲେ କେବଳ ସୋଡ଼ିଅମ ଥାୟୋସଲଫେଟ ଦିଆଯାଏ । ଶିରାଭ୍ୟନ୍ତର ଇଞ୍ଜେକସନ   ଆକାରରେ ସୋଡ଼ିଅମ ନାଇଟ୍ରାଇଟ ଦିଆଯାଏ । ସୋଡ଼ିଅମ ନାଇଟ୍ରାଇଟର ପାର୍ଶ୍ୱ ପ୍ରତିକ୍ରିୟାରେ ନିମ୍ନ ରକ୍ତଚାପ  , ମୁଣ୍ଡବଥା, ଅଣନିଶ୍ୱାସୀ  , ଅଚେତନ   ଓ ବାନ୍ତି ହୋଇପାରେ । ଅନ୍ତର୍ନିହିତ ଦୃଦ୍‌ରୋଗ ଥିଲେ ସତର୍କ ହୋଇ ଏହି ଔଷଧ ଦିଆଯାଏ । ଚିକିତ୍ସା ଅବଧିରେ ମେଥେମୋଗ୍ଲୋବିନ   ସ୍ତର ନିୟମିତ ଯାଞ୍ଚ କରିବାକୁ ହୁଏ । ଗର୍ଭାବସ୍ଥାରେ କିଛି ସମ୍ଭାବ୍ୟ କ୍ଷତି ଜଣାଯାଇନଥିଲେ ମଧ୍ୟ ଶିଶୁର କ୍ଷତି ହୋଇପାରେ । ସୋଡ଼ିଅମ ନାଇଟ୍ରାଇଟ ପ୍ରଥମେ ମେଥେମୋଗ୍ଲୋବିନ ସୃଷ୍ଟି କରେ ଯାହା ସାଇନାଇଡ ସ‌ହା ଅନୁବନ୍ଧିତ ହୋଇଯାଏ ଓ ଏହାକୁ ମାଇଟୋକଣ୍ଡ୍ରିଆରୁ   ବାହାର କରିଦିଏ । ୧୯୨୦ ଓ ୧୯୩୦ ଶତକରୁ ସୋଡ଼ିଅମ ନାଇଟ୍ରାଇଟ ଚିକିତ୍ସା କ୍ଷେତ୍ରରେ ବ୍ୟବ‌ହାର ହୋଇଆସୁଛି । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ସୋଡ଼ିଅମ ଯୁକ୍ତରାଷ୍ଟ୍ର ଆମେରିକାରେ ଥାୟୋସଲଫେଟ ଓ ସୋଡ଼ିଅମ ନାଇଟ୍ରାଇଟର ମୂଲ୍ୟ ୧୧୦ ଆମେରିକୀୟ ଡଲାର ।
ସୁଲୋଚନା ଦାସ  (୨୫ ଜାନୁଆରୀ ୧୯୪୯) ଜଣେ ଓଡ଼ିଆ ପ୍ରାବନ୍ଧିକା, ଲେଖିକା ଓ ସମାଲୋଚିକା  । ସେ ୨୦୦୩ ମସିହାରେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ପାଇଥିଲେ । ତାଙ୍କ ରଚିତ ସମାଲୋଚନା ଭିତ୍ତିକ ପ୍ରବନ୍ଧ ଅବୁଝା ଅନ୍ଧାର ପାଇଁ ତାଙ୍କୁ ଏହି ପୁରସ୍କାର ମିଳିଥିଲା । ସାହିତ୍ୟକୃତି ସୁଲୋଚନା ଶତରୂପା, ବିଚିତ୍ରବର୍ଣ୍ଣା, ମାଟିର ମହକ, ନୀଳାଭ କୁହଡ଼ିର ମାୟା, ନୀଳସ୍ୱର୍ଗ, ସକଳଘନ, ଅଶ୍ରୁର ଅଭିଷେକ, ଆହାତ ବସୁଧା, ଅନନ୍ତିକା, ଭଂଗୁର, ଲେଉଟାଣୀ, ମାଟିର ମହକ, ମୋହମୁକ୍ତି, ମୁହଁ ସଞ୍ଜର ଦେହ, ଟୋପାଏ କାକର, ତନ୍ମୟ ବିଭୂତି, ଲିପିପୁଷ୍ପା, ନକ୍ଷେତ୍ରର ଜନ୍ମ, ଓଡ଼ିଆ ସାହିତ୍ୟରେ ରାଜନୈତିକ ଚେତନା, ମାଟିର ଆକାଶ, ଅବୁଝା ଅନ୍ଧାର ଆଦି ପୁସ୍ତକ ରଚନା କରିଛନ୍ତି । ତନ୍ମଧ୍ୟରୁ ଅବୁଝା ଅନ୍ଧାର ପାଇଁ ତାଙ୍କୁ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ମିଳିଥିଲା । ଏଥିସହ ସେ ବିରାଜ ବୋହୂ ଓ ନା ଆଦି ପୁସ୍ତକର ଅନୁବାଦ କରିଥିଲେ ।
ପୁଦିନା ଏକ ଗୁଳ୍ମ ଜାତୀୟ ଉଦ୍ଭିଦ । ଏହା ଅତି ବେଶୀରେ ଏକ ଫୁଟ ପର୍ଯ୍ୟନ୍ତ ବଢ଼ିଥାଏ । ଏହାର ସର୍ବାଙ୍ଗ ସୁଗନ୍ଧମୟ । ଏହା ଏକ ଲୋକପ୍ରିୟ ତଥା ଉପକାରୀ ବନୌଷଧୀ । ବିବିଧ ଭାରତୀୟ ପ୍ରାଦେଶିକ ନାମ ଶାସ୍ତ୍ରୋକ୍ତ ଗୁଣ ଶୀତଳ, ରୁଚିକର, କ୍ଷୁଧାବର୍ଦ୍ଧକ, ପାଚକ, ଅଗ୍ନୀଉଦ୍ଦିପକ, ବଳକର। ମାତ୍ରା ଚାରିଅଣାରୁ ଆଠଅଣା । ବ୍ୟବହାର ଅଜୀର୍ଣ୍ଣ, ଅରୁଚି, କଫ, କାସ, ବାନ୍ତି, ଅତିସାର, ବାୟୁ, କୃମି ଆଦିର ନିବାରଣ ପାଇଁ ଏହାର ଉପଯୋଗ ହୋଇଥାଏ । ଅଜୀର୍ଣ୍ଣ ଓ ଅଗ୍ନିମାନ୍ଦ୍ୟରେ ସୈନ୍ଧବ ଲବଣ, ପୁରୁଣା ତେନ୍ତୁଳି ଓ ଜୀରା ସହିତ, ଅଥବା ଅଦା ଓ ଲୁଣ ସହିତ, ନାଳ ଝାଡାରେ ଶୁଣ୍ଠି ଓ ଲୁଣ ସହିତ ଏବଂ କୃମି ଆଦିରେ ଏହାକୁ ଗୋଲ ମରିଚ ସହିତ ପ୍ରୟୋଗ କରାଯାଏ । ପୋଦିନା ପତ୍ର ଚଟଣି ଏକ ଲୋକପ୍ରିୟ ବ୍ୟଞ୍ଜନ।
ବ୍ରକ୍ ଏଡୱଡ୍ ଲେସନର୍  (ଜୁଲାଇ ୧୨,୧୯୭୭) ଜଣେ ଆମେରିକୀୟ-କାନାଡିୟାନ ପେଶାଦାର ମଲ୍ଲ , ସାମରିକ କଳାକାର , ଏବଂ ଜଣେ ପେଶାଦାର ଆମେରିକୀୟ ଫୁଟବଲ୍ ଖେଳାଳି  । ସେବ ର୍ତ୍ତମାନ ସମୟରେ ର ରେ ସ୍ୱାକ୍ଷରିତ ହୋଇଛନ୍ତି । ସେ ଚାରିଥର   , ଥରେ ଏବଂ ଥରେ ରହିଛନ୍ତି ।
ଶରତ ଚନ୍ଦ୍ର ମିଶ୍ର  (ଜନ୍ମ: ୧୨ ଫେବୃଆରୀ ୧୯୫୧) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ରାଜନୀତିରେ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ଶରତ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୧୯୯୦ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ରଣପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୧୦ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ସେ ଓଡ଼ିଶା ବିଧାନ ସଭାରେ ଜଣେ ମନ୍ତ୍ରୀ ତଥା ଥରେ ବିରୋଧୀ ଦଳର ନେତା ଭାବରେ କାର୍ଯ୍ୟ କରିଥିଲେ । ଜନ୍ମ, ପରିବାର ଓ ଶିକ୍ଷା ଶରତ ଚନ୍ଦ୍ର ମିଶ୍ର ୧୯୫୧ ମସିହାର ଫେବୃଆରୀ ମାସ ୧୨ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଲୋକନାଥ ମିଶ୍ର ଏବଂ ପତ୍ନୀଙ୍କ ନାମ ଜୟଶ୍ରୀ ମିଶ୍ର । ତାଙ୍କର ଶିକ୍ଷାଗତ ଯୋଗ୍ୟତା ବିଜ୍ଞାନରେ ସ୍ନାତକୋତ୍ତର ଏବଂ ପରେ ସେ ଓକିଲାତି ପଢ଼ିଥିଲେ । ରାଜନୈତିକ ଜୀବନ ଶରତ ଓଡ଼ିଶା ରାଜନୀତିରେ ଜନତା ଦଳର କାର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।
ମହାମାୟା ମନ୍ଦିର, ଭାରତରେ ଥିବା ୫୨ଟି ଶକ୍ତିପୀଠ ମଧ୍ୟରୁ ଗୋଟିଏ ପୀଠ । ଏହା ଛତିଶଗଡ଼ ରାଜ୍ୟର ବିଲାସପୁର ଜିଲ୍ଲାର ରତନପୁରଠାରେ ଅବସ୍ଥିତ । ଏଠାରେ ମହାମାୟାଙ୍କୁ ( ଲକ୍ଷ୍ମୀ ଓ ସରସ୍ୱତୀଙ୍କର ଯୁଗଳ ଅବତାର) ପୂଜା କରାଯାଏ  । ଏହି ମନ୍ଦିରକୁ କଳଚୁରି ବଂଶର ରାଜା ରତ୍ନଦେବ (ପ୍ରଥମ) ଦ୍ୱାଦଶ-ତ୍ରୟୋଦଶ ଶତାବ୍ଦୀରେ ନିର୍ମାଣ କରିଥିଲେ  ।. ରତ୍ନଦେବ (ପ୍ରଥମ) ହଇହଇ ରାଜ୍ୟର ପ୍ରତିଷ୍ଠାତା ଥିଲେ ଓ ରତନପୁର ତାଙ୍କର ରାଜଧାନୀ ଥିଲା  ।  "ମହାମାୟା" , ରତନପୁର ରାଜ୍ୟର କୂଳଦେବୀ ଥିଲେ । ସୂକ୍ଷ୍ମ କାରୁକାର୍ଯ୍ୟରେ ସଜ୍ଜିତ ମହାମାୟା ମନ୍ଦିର,  "ନାଗରା"  ଶୈଳୀରେ ନିର୍ମାଣ କରାଯାଇଛି । ମନ୍ଦିରଟି ଉତ୍ତର ମୁହାଁ ଓ ଏହା ନିକଟରେ ଏକ ଜଳାଶୟ ରହିଛି । ମନ୍ଦିରରେ ଚାରିଟି ଦ୍ୱାର ରହିଛି । ମନ୍ଦିରର ଗର୍ଭଗୃହ ଓ ମଣ୍ଡପ ଅଷ୍ଟଦଶ ଶତାବ୍ଦୀର ଶେଷଭାଗରେ ନିର୍ମାଣ କରାଯାଇଥିଲା । ମହାମାୟା ମନ୍ଦିର ବେଢା ମଧ୍ୟରେ ଶିବ, ହନୁମାନ ଓ କାନ୍ତିଦେବଲଙ୍କ ମନ୍ଦିର ମଧ୍ୟ ରହିଛି । କାନ୍ତିଦେବଲ ମନ୍ଦିରକୁ ତପସ୍ୱୀ  "ସନ୍ତୋଷ ଗିରି"  ୧୦୩୯ ମସିହାରେ ନିର୍ମାଣ କରିଥିଲେ ଓ ପଞ୍ଚଦଶ ଶତାବ୍ଦୀରେ କଳଚୁରି ବଂଶର ରାଜା ପୃଥିବୀଦେବ (ଦ୍ୱିତୀୟ) ଏହାକୁ ସମ୍ପ୍ରସାରିତ କରିଥିଲେ  । ମହାମାୟା ମନ୍ଦିରର ଅନତୀ ଦୂରରେ କାଳଭୈରବ ମନ୍ଦିର ଓ କଡେଇଡିଅଲ ଶିବ ମନ୍ଦିର ଅବସ୍ଥିତ । କାଳଭୈରବଙ୍କୁ ମହାମାୟା ମନ୍ଦିରର ରକ୍ଷକ ମନେ କରାଯାଏ । କାଳଭୈରବ ମନ୍ଦିର ଦର୍ଶନ ନକଲେ ମହାମାୟା ଦର୍ଶନ ଅପୂର୍ଣ୍ଣ ରହିଯାଏ ବୋଲି ଲୋକକଥା ରହିଛି । ମୁଖ୍ୟ ମନ୍ଦିରକୁ ବହୁ ପୂରାତନ ମନ୍ଦିର, ରାଜପ୍ରସାଦ ଓ ଦୁର୍ଗ ଘେରି ରହିଛନ୍ତି । ନବରାତ୍ର ଅବସରରେ ମହାମାୟା ମନ୍ଦିରକୁ ବହୁ ଶ୍ରଦ୍ଧାଳୁ ଆସିଥାନ୍ତି ।
ଗାଣିତିକ ଅର୍ଥଶାସ୍ତ୍ର  (ଇଂରାଜୀ ଭାଷାରେ ) ଗାଣିତିକ ଉପାୟରେ ଅର୍ଥନୀତିରେ ସିଦ୍ଧାନ୍ତ ଓ ବିଶ୍ଳେଷଣ ପ୍ରୟୋଗକୁ କୁହାଯାଏ  । ପରମ୍ପରା କ୍ରମେ ସାଧାରଣ ଜ୍ୟାମିତି, ଡିଫରେନସିଆଲ ଓ ଇଣ୍ଟେଗ୍ରାଲ କାଲକୁଲସ  , ଡିଫରେନ୍ସ  , ଡିଫରେନସିଆଲ ସମୀକରଣ  , ମାଟ୍ରିକ୍ସ ଆଲଜେବ୍ରା  , ଗାଣିତିକ ପ୍ରୋଗ୍ରାମିଙ୍ଗ   ଓ ଅନ୍ୟାନ୍ୟ କମ୍ପ୍ୟୁଟେସନାଲ ଅର୍ଥଶାସ୍ତ୍ରର   ଉପାୟଠାରୁ ପ୍ରୟୋଗାତ୍ମକ ଅର୍ଥଶାସ୍ତ୍ର ସମ୍ପୁର୍ଣ୍ଣ ଅଲଗା । ଏହାର ସମର୍ଥକମାନେ ଦାବୀ କରନ୍ତି ଯେ ସିଦ୍ଧାନ୍ତ ସମ୍ପର୍କ‌କୁ ଏହା ସାଧାରଣ, ସରଳ ଓ କଠୋରତା ସ‌ହ ସୂତ୍ରୀକରଣ କରେ । ଅର୍ଥଶାସ୍ତ୍ରୀଙ୍କୁ ଅନେକ ଜଟିଳ ବିଷୟର ଅର୍ଥପୂର୍ଣ୍ଣ, ପରୀକ୍ଷାମୂଳକ ବିଷୟମାନଙ୍କୁ ସ‌ହଜରେ ପରିବ୍ୟକ୍ତ କରିବାକୁ ଗଣିତ ପ୍ରସ୍ତାବ ଦିଏ । ବିବାଦାତ୍ମକ ବିଷୟଗୁଡ଼ିକର ସ‌ହଜ ଓ ଯୁକ୍ତାତ୍ମକ   ସମାଧାନ କରିବାକୁ ଗଣିତର ଭାଷା ଅନୁମତି ଦିଏ । ଅର୍ଥଶାସ୍ତ୍ରର ଅନେକ ସିଦ୍ଧାନ୍ତ ଅଧୁନା ଗଣିତ ମଡେଲ ଭଳି ଉପସ୍ଥାପନ କରାଯାଉଛି, ସେଟଗୁଡ଼ିକୁ ସରଳ ଗଣିତ ସମ୍ପର୍କିତ କରି ସୁସ୍ପଷ୍ଟ କରାଯାଉଛି । ବ୍ୟାପକ ପ୍ରୟୋଗ ମଧ୍ୟରେ: ଗୃହ, ବ୍ୟବସାୟୀକ ଫାର୍ମ ବା ନୀତି ନିର୍ଦ୍ଧାରକ ସମସ୍ୟା ନିମନ୍ତେ ଗାଣିତିକ ସୁଧାର  ସାହାଯ୍ୟରେ ସମସ୍ୟାମାନଙ୍କର ସମାଧାନ ହୋଇଯାଏ । ସ୍ଥିର ବା ଅର୍ଥନୈତିକ ସନ୍ତୁଳନ ବିଶ୍ଳେଷଣ ଏକ‌କ ବା ଅର୍ଥନୈତିକ ସିସ୍ଟମକୁ   ନବଦଳେଇ ଗଢ଼ା ହେଉଛି । ଏକ ବା ଏକାଧିକ କାରକମାନଙ୍କର ପରିବର୍ତ୍ତନ ନ‌କରି ଏକ ସ୍ଥିର ସନ୍ତୁଳନ   କରିହେଉଛି । ତୁଳନାତ୍ମକ ଗତିଶୀଳ ବିଶ୍ଳଷଣ କରି ସମୟକ୍ରମେ ହେଉଥିବା ଅର୍ଥନୈତିକ ବିକାଶ   ସମ୍ଭବ ହେଉଛି । ଊନବଂଶ ଶତାବ୍ଦୀରୁ ଅର୍ଥନୀତି ମଡେଲିଙ୍ଗ ଆରମ୍ଭ କରି ଡିଫରେନସିଆଲ କାଲକୁଲସ   ବ୍ୟବ‌ହାର କରି ପ୍ରାରମ୍ଭିକ ଅର୍ଥନୀତି ବ୍ୟବ‌ହାର ଯେପରିକି ୟୁଟିଲିଟି   ମାକ୍ସିମାଇଜେସନ, ଏକ ଗାଣିତିକ ଅପ୍ଟିମାଇଜେସନ‌କୁ   ବ୍ୟାଖ୍ୟା କରାଗଲା । ବିଂଶ ଶତାବ୍ଦୀର ପ୍ରଥମ ଭାଗରେ ଅର୍ଥଶାସ୍ତ୍ର ଅଧିକ ଗାଣିତିକ ଶୃଙ୍ଖଳାରେ ପରିଣତ ହୋଇଗଲା । କିନ୍ତୁ ଦ୍ୱିତୀୟ ବିଶ୍ୱ‌ଯୁଦ୍ଧ ସମୟରେ ଗେମ୍ ଥିଓରୀ   ଭଳି ସାଧାରଣ ଟେକନିକ ବ୍ୟବ‌ହାରଦ୍ୱାରା ଅର୍ଥଶାସ୍ତ୍ରରେ ଗାଣିତିକ ଫର୍ମିଲାର ବ୍ୟବ‌ହାର ଅଧିକ ବିସ୍ତୃଟ ହୋଇଗଲା । ଅର୍ଥଶାସ୍ତ୍ର ଏହି ବ୍ୟବସ୍ଥାପନ ଗଣିତ ଆଲୋଚକମାନଙ୍କୁ ଭୟଭୀତ କରିଦେଲା ଯେଉଁମାନଙ୍କ ମଧ୍ୟରେ ବିଖ୍ୟାତ ଅର୍ଥନୀତିଜ୍ଞ ଜନ ମେନାର୍ଡ଼ କେନେସ  , ରବର୍ଟ ହେଲବ୍ରୋନର  , ଫ୍ରିଡ୍ରିକ ହାୟେକ   ଓ ଅନ୍ୟମାନେ ମାନବ ବ୍ୟବ‌ହାର ନିମନ୍ତେ ବିସ୍ତୃତ ଗଣିତର ବ୍ୟବ‌ହାରକୁ ଆଲୋଚନା କରୁଥିଲେ ଓ ଯୁକ୍ତି କରି କ‌ହୁଥିଲେ କେତେକ ମନୁଷ୍ୟ ପସନ୍ଦ ଗଣିତକୁ କମେଇ ହେବନି । ଇତିହାସ ଶପ୍ତଦଶ ଶତାବ୍ଦୀରୁ ସାମାଜିକ ଓ ଅର୍ଥନୀତିରେ ଗଣିତର ବ୍ୟବ‌ହାର ଆରମ୍ଭ ହୋଇଛି । ସେତେବେଳେ ହୋଲି ରୋମାନ ୟୁନିଭରସିଟିରେ ଏକ ପ୍ରଶିକ୍ଷଣର ସ୍ଟାଇଲ ଆରମ୍ଭ ହୋଇଥିଲା ଯେଉଁଥିରେ ପବ୍ଲିକ ଆଡମିନିସ୍ଟ୍ରେସନ ଡାଟା ଭଳି ଡାଟା ଥିଲା । ଗଟଫ୍ରାଏଡ   ଏହି ଭଳି ବକ୍ତୃତା ଦେଉଥିଲେ ଓ ଏହାକୁ ସ୍ଟାଟିସ୍ଟିକ୍ସ   ନାମକରଣ କରିଥିଲେ । ସେହି ସମ କାଳରେ ଇଂଲଣ୍ଡର ପ୍ରଫେସରଙ୍କର ଏକ ଛୋଟ ଦଳ ଏକ ପଦ୍ଧତି ସିଦ୍ଧ କରିଥିଲେ ଯାହାକୁ ରିଜନିଙ୍ଗ ବାଇ ଫିଗରସ ଅପନ ଥିଙ୍ଗସ ରିଲେଟିଙ୍ଗ ଟୁ ଗଭର୍ନମେଣ୍ଟ କୁହାଯାଉଥିଲା ଓ ଏହି ଅଭ୍ୟାସକୁ ପଲିଟିକାଲ ଏରିଥମେଟି ନାମକରଣ କରିଥିଲେ । ଉଇଲିଅମ ପେଟି ଏକ ସଂନ୍ଦର୍ଭ ଲେଖିଥିଲେ ଯେଉଁଥିର ପରବତ୍ତୀ ସମୟରେ ସମସ୍ୟା ଉପୁଜିବ ଓ ସେଗୁଡ଼ିକ ଟାକ୍ସ ସମସ୍ୟା, ଭେଲୋସିଟି ଅଫ ମନି   ଓ ଜାତୀୟ ରୋଜଗାର   କିନ୍ତୁ ତାଙ୍କ ବିଶ୍ଳେଷଣ ସଂଖ୍ୟାମୂଳକ ଥିଲା ଓ କଳ୍ପନା ମୂଳକ ଗାଣିତିକ ଉପାୟକୁ ତ୍ୟାଗ କରୁଥିଲେ । ପେଟିଙ୍କର ବିଶଦ ସଂଖ୍ୟାତ୍ମକ ଡାଟା ପରିସଂଖ୍ୟାନ‌କୁ କିଛି ସମୟ ପାଇଁ ପ୍ରଭାବିତ କରିବାର ଥିଲା ଓ ଇଂରାଜୀ ପଣ୍ଡିତମାନେ ତାଙ୍କୁ ପୁରା ଭୁଲିଗଲେ ।
କେଗାଁ, ଓଡ଼ିଶାର କଳାହାଣ୍ଡି ଜିଲ୍ଲାର ଗୋଲାମୁଣ୍ଡା ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି କଳାହାଣ୍ଡି ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ଭବାନିପାଟଣାଠାରୁ ୩୯ କି.ମି. ଦୂରରେ ଅବସ୍ଥିତ । ଶିକ୍ଷା ଏହାର ଅନତି ଦୂରରେ ଗୋଟିଏ ପ୍ରାଥମିକ ବିଦ୍ୟାଳୟ ଓ ଗୋଟିଏ ଉଚ୍ଚ ପ୍ରାଥମିକ ବିଦ୍ୟାଳୟ ଅଛି। ସଂସ୍କୃତି ଏହି ଗାଆଁଠାରୁ ଅଳ୍ପ ଦୂରରେ ଶିବ ମନ୍ଦିର ଅଛି । ଏଠାରେ ପ୍ରତିବର୍ଷ ମହା ଶିବରାତ୍ରି ଅନୁଷ୍ଠିତ ହୋଇଥାଏ ।
ଡାଣ୍ଟ୍ରୋଲିନ୍ ସୋଡିୟମ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ଡାଣ୍ଟ୍ରିଅମ, ହେଉଛି ଏକ ଔଷଧ ଯାହା ମାଲିଗାନାଣ୍ଟ ହାଇପରଥର୍ମିଆ, ନ୍ୟୁରୋଲେପ୍ଟିକ୍ ମାଲିଗାଣ୍ଟ ସିଣ୍ଡ୍ରୋମ ଏବଂ ମାଂସପେଶୀ ସ୍ପାଷ୍ଟିସିଟିର ଚିକିତ୍ସା ପାଇଁ ବ୍ୟବହୃତ ହୁଏ । ଏଥିରେ ଏକାଧିକ ସ୍କ୍ଲେରୋସିସ୍, ମସ୍ତିଷ୍କ ସେରେବ୍ରାଲ୍ ପାଲ୍‌‌ସି କିମ୍ବା ଷ୍ଟ୍ରୋକ୍ ହେତୁ ହେଉଥିବା ସ୍ପାଷ୍ଟିସିଟି ଅନ୍ତର୍ଭୁକ୍ତ ହୋଇପାରେ । ଅନ୍ୟାନ୍ୟ ସମ୍ଭାବ୍ୟ ବ୍ୟବହାରରେ ଏମ୍‌ଡିଏମ୍ଏ   ବିଷକ୍ରିୟା ଅନ୍ତର୍ଭୁକ୍ତ ଥାଏ । ଏହା ପାଟିରେ ଦିଆଯାଏ କିମ୍ବା ଶିରାରେ ଇଞ୍ଜେକ୍ସନ ଆକାରରେ ବ୍ୟବହୃତ ହୋଇପାରେ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନିଦ୍ରାଳୁ, ମୁଣ୍ଡ ବୁଲାଇବା, ଦୁର୍ବଳତା ଏବଂ ତରଳ ଝାଡ଼ା ହୋଇପାରେ । ଶିରାଭ୍ୟନ୍ତର ଇଞ୍ଜେକସନ ସ୍ଥାନରେ ମଧ୍ୟ ସେହି ସ୍ଥାନରେ ପ୍ରଦାହ ସୃଷ୍ଟି କରିପାରେ  ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଯକୃତ ସମସ୍ୟା କିମ୍ବା ଦୃତ ହୃଦ୍‌ଗତି ହୋଇପାରେ । କଙ୍କାଳ ମାଂସପେଶୀଦ୍ୱାରା ସିଏ୨+  ( 2+) ଆୟନକୁ ଅବରୋଧ କରିବାଦ୍ୱାରା ଏହାର ସଂକୋଚନକୁ ରୋକିଥାଏ  । ୧୯୬୭ ମସିହାରେ ସ୍ନାଇଡର ଏହି ଡାଣ୍ଟ୍ରୋଲିନ ତିଆରି କରିଥିଲେ । ୧୯୭୪ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ଏହା ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ମୋଟ ୭୨୦ ମିଗ୍ରାର ୩୬ଟି ଭାଏଲ ରଖିବା ପାଇଁ ଡାକ୍ତରଖାନାଗୁଡ଼ିକୁ ପରାମର୍ଶ ଦିଆଯାଇଛି ଯାହା ୭୦ କିଲୋଗ୍ରାମ ଓଜନର ବ୍ୟକ୍ତିଙ୍କ ପାଇଁ ଯଥେଷ୍ଟ ।
ପୁରନ ଭଗତ ଜଣେ ପଞ୍ଜାବୀ ତପସ୍ୱୀ ଓ ସେଲକୋଟର ରାଜକୁମାର ଥିଲେ । ଆଜି ସେ ବାବା ସ‌ହଜ ନାଥ ଜୀଙ୍କ ରୂପେ ପୂଜା ପାଉଛନ୍ତି । ପ୍ରଚ୍ଛଦପଟ ସେ ରାଜା ସେଲବାନଙ୍କ ପ୍ରଥମ ରାଣୀ ଇଚ୍ଛିରାଙ୍କଠାରୁ ଜନ୍ମ ହୋଇଥିଲେ । ଜ୍ୟୋତିଷମାନଙ୍କ କ‌ହିବା ଅନୁଯାୟୀ ତାଙ୍କୁ ଜୀବନର ପ୍ରଥମ ୧୨ ବର୍ଷ ପର୍ଯ୍ୟନ୍ତ ରାଜ୍ୟ ବାହାରେ ରଖା ଯାଇଥିଲା । ଏହା ମଧ୍ୟ କୁହାଯାଏ ରାଜା ତାଙ୍କ ପୁଅର ମୁଖ ମଧ୍ୟ ଦେଖିନଥିଲେ । ପୂରଣ ବାହାରେ ଥିବା ବେଲେ ରାଜା ଆଉ ଏକ ଯୁବତୀ ଲୁନାଙ୍କୁ ବାହା ହୋଇଥିଲେ, ଯେ କି ଏକ ନୀଚ୍ଚ ଜାତିର ଥିଲେ । ୧୨ ବର୍ଷ ଏକୁଟିଆ ରହିବା ପରେ ପୂରଣ ରାଜମହଲକୁ ଫେରିଥିଲେ । ସେଠାରେ ଲୁନା ପୂରଣଙ୍କ ପ୍ରତି ଆକର୍ଷିତ ହୋଇଥିଲେ, ଯେ ତାଙ୍କରି ବୟସର ଥିଲେ । ଲୁନାଙ୍କର ସାବତ ପୁଅ ହୋଇଥିବାରୁ, ପୂରଣ ଲୁନାଙ୍କ ଅନୁରୋଧ ଏଡ଼ାଇ ଦେଇଥିଲା । ଆହତ ଲୁନା ପୂରଣଙ୍କ ନାଁରେ ସମ୍ମାନ ହାନିର ଅଭିଯୋଗ ଆଣିଲେ । ପୂରଣଙ୍କୁ ଅଙ୍ଗଚ୍ଚେଦନଦ୍ୱାରା ମୃତ୍ୟୁ ଦଣ୍ଡାଦେଶ ମିଳିଲା । ସୈନ୍ୟମାନେ ତାଙ୍କ ହାତ ଗୋଡ କାଟି ଏକ କୂଅ ମଧ୍ୟରେ ପକାଇ ଦେଲେ । ଏକ ଦିନ ଗୁରୁ ଗୋରଖନାଥ ତାଙ୍କ ଶିଷ୍ଯଙ୍କ ସ‌ହ ସେହିବାଟ ଦେଇ ଯାଉଥିବା ବେଳେ କୂଅ ମଧ୍ୟରୁ ତାଙ୍କ ସ୍ୱର ଶୁନି ପାରିଲେ । ସେ ତାଙ୍କୁ ଏକ ଦଉଡି ଓ ଅରନ୍ଧା ମାଟି ପାତ୍ରଦ୍ୱାରା ବାହାରକୁ ଆଣିଲେ । ପରେ ସେ ବାବା ଗୋରଖନାଥଙ୍କଦ୍ୱାରା ପୋଷ୍ୟ ହେଲେ । ପୂରନ ନିଜେ ଜଣେ ଯୋଗୀ ହେଲେ । ପୂଜା ପୂରଣ ମଧ୍ୟ ବାବା ସ‌ହଜ ନାଥ ଜି ନାମରେ ଏକ ହିନ୍ଦୁ ଜାତି ଜାନ୍ଦିୟାଲ୍‌ଙ୍କ ମୁଖ୍ୟ ହେଲେ । ଜାନ୍ଦିୟାଲ୍‌ମାନେ ବର୍ଷକୁ ଦୁଇ ଥର ଗୁରୁ ପୂର୍ଣ୍ଣିମାରେ ଏକାଠି ହୁଅନ୍ତି ଓ ପୂରଣ ଭାଗତଙ୍କ ପୂଜା କରନ୍ତି । ବାବା ସ‌ହଜ ନାଥ ଜୀଙ୍କ ବର୍ତ୍ତମାନ ପାକିସ୍ତାନରେ ଅଛି । ଜାନ୍ଦିୟାଲ୍‌ମାନେ ଭାରତ ବିଭାଜନ ପରେ ଦିନାଗର ନିକଟରେ ତାରାଗରଠାରେ ଏକ ମନ୍ଦିର ତୋଲାଇଥିଲେ ଏବଂ ଏକ ତୃତୀୟ ମନ୍ଦିର ଦୋରାଙ୍ଗଲାଠାରେ । ଜାନ୍ଦିୟାଲ୍ ପରିବାର ଯେଉଁମାନେ ପାକିସ୍ତାନରୁ ଆସିଥିଲେ, ତାରାଗଡ ମନ୍ଦିର ନିର୍ମାଣ ପାଇଁ ବାଲି ନେଇ ଆସିଥିଲେ । ଭାରତର ସବୁ ଯାଗାରୁ ଲୋକେ ଏଠାକୁ ଗୁରୁ ପୂର୍ଣ୍ଣିମା ଦିନ ଆସନ୍ତି। ତାରାଗଡ ମନ୍ଦିର ସ‌ହ ଜାନ୍ଦିୟାଲମାନେ ଆଗ୍ରା, ଜମ୍ମୁ ଓ ଉଦ୍ଧମ‌ପୁରଠାରେ ମଧ୍ୟ ମନ୍ଦିର ତିଆରି କରିଥିଲେ । ଉଦ୍ଧମ୍ପୁର ନ୍ଗରି ମଧ୍ୟ ଦେବିକା ଙ୍ଗରୀ ବୋଲି ଜଣାଶୁଣା । ଏହି ମନ୍ଦିର ଫଙ୍ଗ୍ଯାଲ ବାଇ ପାସ୍ ରାସ୍ତାରେ ଅବସ୍ଥିତ । ବୁଦ୍ଧ ପୂର୍ଣ୍ଣିମା ଓ କାର୍ତ୍ତିକ ପୁର୍ଣ୍ଣିମାରେ ଫୁରଣ ଭଗତଙ୍କ ପୂଜା ହୁଏ ।
ବିଜୁ ବଡ଼ଜେନା ଜଣେ ଓଡ଼ିଆ କଥାଚିତ୍ର ଏବଂ ଦୂରଦର୍ଶନ ଧାରାବାହିକ ଅଭିନେତା । ସେ ୧୯୯୪ ମସିହାରେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ ଓଡ଼ିଆ କଥାଚିତ୍ର ଥିଲା ମୋ ମନ ଖାଲି ତୋରି ପାଇଁ । ସେ ୫୦ରୁ ଅଧିକ ଚଳଚ୍ଚିତ୍ରରେ ଅଭିନୟ କରିସାରିଲେଣି । ପ୍ରାରମ୍ଭିକ ଜୀବନ ଅଭିନୟ ଜୀବନ ବିଜୁ ୧୯୯୫ ମସିହାରେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ସେ ମୋ ମନ ଖାଲି ତୋରି ପାଇଁ କଥାଚିତ୍ର ଜରିଆରେ ଅଭିନୟ ଆରମ୍ଭ କରିଥିଲେ । ଏହାପରେ ସେ ଧର୍ମର ହେବ ଜୟ, ବାବୁ ଆଇ ଲଭ୍ ୟୁ, ତତେ ମୋ ରାଣ, ଦେ ମା ଶକ୍ତି ଦେ, ତୋ ବିନା ମୋ କାହାଣୀ ଅଧା, ମୁନ୍ନା- ଏ ଲଭ୍ ଷ୍ଟୋରୀ, ଆରେ ସାଥି ଆ, ଦିଲ୍ ତତେ ଦେଇଚି, ଏଇ ମିଳନ ଯୁଗ ଯୁଗର, ଫ୍ୟାମିଲି ନମ୍ବର ୱାନ୍, ବାଇଶି ପାହାଚେ ଖେଳିବ ମୀନ, ମୁଁ ପ୍ରେମୀ ମୁଁ ପାଗଳ, ଏସିପି ସାଗରିକା, ମିତ ବସିଛି ମୁଁ ଭୂତ ସାଥୀରେ, ତୋ ବାଟ ଚାହିଁଛି ରାତି ସାରା, ତମେ ଥିଲେ ସାଥିରେ, ମାୟା, ରାଙ୍ଗିଲା ବାବା, ଏକ୍ସକ୍ୟୁଜ ମି କ 'ଣ କଲା ସେ ଆଦି କଥାଚିତ୍ରରେ ଅଭିନୟ କରିଥିଲେ । ବିଜୁ ବଡ଼ଜେନା ଓଡ଼ିଆ କଥାଚିତ୍ର ସ‌ହିତ ଓଡ଼ିଆ ଦୂରଦର୍ଶନ ଧାରାବାହିକରେ ଅଭିନୟ କରିଥିଲେ । ସେ ଗାୟତ୍ରୀ, ମହାଯଜ୍ଞ ଭଳି ଅନେକ ଚର୍ଚ୍ଚିତ ଚଳଚ୍ଚିତ୍ରରେ ଅଭିନୟ କରିଥିଲେ ।
ନେତରହାଟ , ଭାରତୀୟ ରାଜ୍ୟ ଝାରଖଣ୍ଡର ଲାଟେହର ଜିଲ୍ଲାର ଏକ ସହର ।ଲାଟେହର ଜିଲାର ପୂର୍ବତନ ନାମ ପାଲାମୁ ଜିଲ୍ଲା ଥିଲା । ନେତରହାଟ ଏକ ସୁନ୍ଦର ଶୈଳ ନିବାସ ହେଇଥିବାରୁ ଏହାକୁ  "ଛୋଟନାଗପୁରର ରାଣୀ "  କୁହାଯାଇଥାଏ । ୧୯୫୪ ମସିହାରେ ଏଠାରେ ନେତରହାଟ ପବ୍ଲିକ ସ୍କୁଲ ସ୍ଥାପିତ ହେଇଥିଲା । ଭୌଗୋଳିକ ସ୍ଥିତି ନେତାରହାଟରସ୍ଥିତ 23.4833  84.2667    / 23.4833; 84.2667,ଠାରେ ଓ ଏହାର ପତ୍ତନ ୩.୫୧୪ ଫୁଟ ଏହା ଏକ ଘାନା ଜଙ୍ଗଲ ପରିବେଷିତ ମାଳଭୂମି । ଏହା ଛୋଟନାଗପୁର ମାଳଭୂମି ଅଞ୍ଚଳର ପାଟ ଖଣ୍ଡରେ ଅବସ୍ଥିତ । ଏହାର ସର୍ବୋଛ ସ୍ଥାନର ଉଚ୍ଛତା୩୬୯୬ ଫୁଟ । ଗମନାଗମନ ରାଜ୍ୟ ରାଜଧାନୀ ରାଁଚୀ ସହର ରୁ ୧୫୬ କିଲୋମିଟର ଦୂରରେ ଓ ଡାଲଟନଗଞ୍ଜ ସହରରୁ ୨୧୦ କିଲୋମିଟର ଦୂରରେ ଏହା ଅବସ୍ଥିତ । ଟୁରିଜମ ଦୃଶମା କାଳରେ ଏଠାରେ ସୁର୍ଜ୍ୟୋଦୟ ଓ ସୂର୍ଯ୍ୟାସ୍ତ ଦୃଶ୍ୟ ମନୋରମା ହେଇଥାଏ । ଏହା ନିକଟରେ ମାଗନୋଳିଆ ପୋଏଣ୍ଟ, ଘଗରୀ ଜଳପ୍ରପାତ , କୋଏଲ ଭିଉ , ଲୋଧ ଜଳପ୍ରପାତ ,ସଦନୀ ଜଳପ୍ରପାତ ଆଦି ଦର୍ଶନୀୟ ସ୍ଥାନ ରହିଛି । ଏଠାରେ ନେଟରହାଟ ପବ୍ଲିକ ସ୍କୁଲ ନାମରେ ଏକ ଆବାସିକ ବିଦ୍ୟାଳୟ 1954ରୁ ରହିଛି ।
ବାଳୀ ହିନ୍ଦୁ ପୁରାଣ ରାମାୟଣର ଏକ ଚରିତ୍ର । ସେ ସୁଗ୍ରୀବଙ୍କର ବଡ଼ ଭାଇ, ତାରାଙ୍କ ପତି ତଥା କିଷ୍କିନ୍ଧ୍ୟାର ରାଜା ଥିଲେ । ପୌରାଣିକ ତଥ୍ୟ ଅନୁସାରେ ତାଙ୍କୁ ଇନ୍ଦ୍ରଙ୍କ ପୁତ୍ର କୁହାଯାଏ । ତେବେ ତାଙ୍କର ମାଙ୍କଡ଼ର ରୂପ ଥିଲା । ଭଗବାନ ବିଷ୍ଣୁଙ୍କ ଅବତାର ରାମ ରୂପରେ ତାଙ୍କୁ ହତ୍ୟା କରିଥିଲେ । ଯଦିଓ ରାମାୟଣର କେବଳ କିଷ୍କିନ୍ଧ୍ୟା କାଣ୍ଡରେ ତାଙ୍କର ବିସ୍ତୃତ ବର୍ଣ୍ନନା ଦେଖିବାକୁ ମିଳେ, ରାମାୟଣରେ ବାଳୀଙ୍କର ବିଶେଷ ଭୂମିକା ରହିଛି । ଜନ୍ମ ବାଳୀଙ୍କ ଜନ୍ମ ବିଷୟରେ ଏକ ରୋଚକ ପ୍ରସଙ୍ଗ ପୁରାଣରେ ଦେଖିବାକୁ ମେଳେ । କୁହାଯାଏ ଯେ ବାଳୀ ଇନ୍ଦ୍ର ଏବଂ ଅରୁଣଙ୍କ ପୁତ୍ର ଥିଲେ । ଇନ୍ଦ୍ର ଦେବତାମାନଙ୍କର ରାଜା ଏବଂ ସୂର୍ଯ୍ୟଦେବଙ୍କ ସାରଥୀ ଥିଲେ ଅରୁଣ । ବିଶ୍ୱାସ କରାଯାଏ ଯେ ସୂର୍ଯ୍ୟ ପ୍ରତିଦିନ ଯେଉଁ ସାତୋଟି ଧଳା ଘୋଡାର ଟାଣୁଥିବା ରଥରେ ପହଞ୍ଚନ୍ତି ତାହା ସାରଥୀ ଅରୁଣଙ୍କଦ୍ୱାରା ପରିଚାଳିତ । ଥରେ, କୌଣସି ଋଷି ସୂର୍ଯ୍ୟଙ୍କୁ ଅଭିଶାପ ଦେଇଥିଲେ ଯେ ସେ ପୃଥିବୀରେ ଆଲୋକିତ ହେବେ ନାହିଁ । ଏହା ପରେ ସୂର୍ଯ୍ୟ ପୃଥିବୀ ଉପରେ ଆତଯାତ ହେଲେ ନାହିଁ, ତେଣୁ ସାରଥୀ ଅରୁଣଙ୍କର କୌଣସି କାମ ନଥିଲା । ହେଲେ ଅରୁଣ ଏହା ପୂର୍ବରୁ ସ୍ୱର୍ଗକୁ ଯାଇ ଅପସରାଙ୍କ ଦିବ୍ୟ ନୃତ୍ୟ ଦେଖିବାକୁ ଇଚ୍ଛା କରିସାରିଥିଲେ । ଏପରି ସ୍ଥଳେ ନିଜ ଇଚ୍ଛା ପୁରଣ କରିବା ପାଇଁ ସେ ଜଣେ ଯୁବତୀର ପୋଷାକ ପିନ୍ଧି ଅପସରାର ନୃତ୍ୟ ଦେଖିବା ପାଇଁ ସ୍ୱର୍ଗରେ ପହଞ୍ଚିଥିଲେ । ଏହି ନୃତ୍ୟକୁ ଉପଭୋଗ କରୁଥିବା ଇନ୍ଦ୍ର, ଅରୁଣଙ୍କ ପରି ଜଣେ ଯୁବତୀଙ୍କୁ ଦେଖି ତାଙ୍କପ୍ରତି ଆକର୍ଷିତ ହୋଇଥିଲେ । କାଳାନ୍ତରରେ ଦୁହେଁ ସାକ୍ଷାତ ହେଲେ ଉଭୟଙ୍କର ମିଳନରୁ ଶେଷରେ ଅରୁଣ ବାଳୀଙ୍କୁ ଜନ୍ମ ଦେଲେ । ତେବେ ବାଳୁତ କାଳରେ ବାଳୀ ଗୌତମ ଋଷିଙ୍କ ପତ୍ନୀ ଅହଲ୍ୟାଙ୍କଦ୍ୱାରା ପାଳିତ ହୋଇଥିଲେ । ସୁଗ୍ରୀବସହ ଶତ୍ରୁତା ଦୁନ୍ଦୁଭିର ବଡ଼ ଭାଇ ମାୟାବୀ ସହ ବାଳୀର କୌଣସି କାରଣରୁ ବହୁତ ପୁରୁଣା ଶତ୍ରୁତା ରହିଥିଲା । ମାୟାବୀ ଅସୁର ଥରେ କିଷ୍କିନ୍ଧ୍ୟାକୁ ଆସି ବାଳୀକୁ ଦ୍ୱନ୍ଦ ଯୁଦ୍ଧର ଆହ୍ୱାନ କରିଥିଲେ । ଯୁଦ୍ଧର ଡ଼ାକରାକୁ ଗ୍ରହଣ କରିବା ପରେ ଉଭୟଙ୍କ ମଧ୍ୟରେ ଭୀଷଣ ଯୁଦ୍ଧ ହେଲା । ଶେଷରେ ଯୁଦ୍ଧଭୂମିରୁ ପଳାୟନ କରୁଥିବା ମାୟାବୀର ପିଛାକରି ବାଳୀ ତାଙ୍କ ପଛେ ପଛେ ଗୋଡାଇବାକୁ ଲାଗିଲେ । ସାଥିରେ ଭାଇ ସୁଗ୍ରୀବ ମଧ୍ୟ ଥିଲେ । ବାଳୀର ଭୟରେ ମାୟାବୀ ଅସୁର କିଛି ଦୂରରେ ଥିବା ଏକ ଭୂ-ମଧ୍ୟ ଗହ୍ୱର ମଧ୍ୟରେ ପ୍ରବେଶ କରିଗଲା । ବାଳୀ ମଧ୍ୟ ତାକୁ ଅନୁସରଣ କରି ତା ପଛେ ପଛେ ଯାଇ ଗହ୍ୱର ମଧ୍ୟରେ ପ୍ରବେଶ କରିବା ପୂର୍ବରୁ ସେ ମାୟାବୀକୁ ହତ୍ୟା କରି ଫେରି ଆସିବା ଯାଏଁ ସେ ଏହି ଗହ୍ୱର ମୁହଁରେ ଜଗି ରହିବାକୁ ସୁଗ୍ରୀବକୁ ନିର୍ଦ୍ଦେଶ ଦେଇଥିଲେ । ଏହିପରି ଭାବରେ ପ୍ରାୟ ଏକ ବର୍ଷ ଅପେକ୍ଷା କରିବା ପରେ ଗହ୍ୱର ମଧ୍ୟରୁ ରକ୍ତ ବୋହିବାକୁ ଲାଗିଲା । ଏହା ସାଙ୍ଗକୁ ସେ ମାୟାବୀର ଚିତ୍କାର ଶୁଣିବାକୁ ପାଇଲେ । ତେବେ ବାଳୀଙ୍କର କୌଣସି ଉତ୍ତର ନ ପାଇ ସୁଗ୍ରୀବ ଭାବିଲେ ଯେ ଯୁଦ୍ଧରେ ବାଳୀଙ୍କର ମୃତ୍ୟୁ ହୋଇଯାଇଛି । ଏହା ଭାବି ସେ ସେହି ଗହ୍ୱରର ମୁଖକୁ ପଥରରେ ବନ୍ଦ କରି କିଷ୍କିନ୍ଧ୍ୟାକୁ ଫେରିଥିଲେ ଏବଂ ସେଠାରେ ସେ ସମସ୍ତଙ୍କୁ ଏହି ଖବର ଜଣାଇଥିଲେ । ମନ୍ତ୍ରୀମାନେ ତାଙ୍କ ସହିତ ପରାମର୍ଶ କରିବା ପରେ ସୁଗ୍ରୀବଙ୍କୁ ରାଜ ମୁକୁଟ ପିନ୍ଧାଇ ରାଜ୍ୟ ଭାର ଅର୍ପଣ କରିଥିଲେ । ବାଳି ସତରେ ସେହି ଯୁଦ୍ଧରେ ନିହତ ହୋଇ ନ ଥିଲେ । କିଛି ଦିନପରେ ବାଳୀ ରାଜ୍ୟକୁ ଫେରି ଆସି ସେଖନ୍ତି ତ ସୁଗ୍ରୀବ ରାଜା ହୋଇ ବସିଛି । ଏହା ଦେଖି ବାଳି ବହୁତ ରାଗିଗଲେ । ସୁଗ୍ରୀବ ତାଙ୍କୁ ମନାଇବା ପାଇଁ ଯଥାସମ୍ଭବ ଚେଷ୍ଟା କରିଥିଲେ, କିନ୍ତୁ ବାଳୀ ତାଙ୍କ କଥା ଶୁଣିଲେ ନାହିଁ ଏବଂ ସୁଗ୍ରୀବଙ୍କ ପତ୍ନୀ ରୁମାଙ୍କୁ ହରଣ କରି ସେ ସୁଗ୍ରୀବଙ୍କୁ ରାଜ୍ୟରୁ ବହିଷ୍କାର କଲେ । ଭୟ ହେତୁ ସୁଗ୍ରୀବ ଋଷ୍ୟମୂକ ପର୍ବତରେ ଆଶ୍ରୟ ନେଇଥିଲେ କାରଣ ଅଭିଶାପ ହେତୁ ବାଳୀ ସେହି ସ୍ଥାନକୁ ଯାଇପାରି ନ ଥିଲେ । ଇତି ମଧ୍ୟରେ ହନୁମାନଙ୍କ କାରଣରୁ ରାମଙ୍କ ସହ ସୁଗ୍ରୀବଙ୍କ ଭେଟ ହୋଇଥିଲା । ଏହା ପରେ ରାମଙ୍କ ପରାମର୍ଶ କ୍ରମେ ସୁଗ୍ରୀବ ଆସି ବାଳୀ ସ‌ହିତ ଯୁଦ୍ଧ କଲେ ଓ ଲୁଚିରହିଥିବା ରାମଙ୍କର ତୀର ଆଘାତରେ ପାଇ ମୃତ୍ୟୁ ବରଣ କରିଥିଲେ । ସତୀ ତାରା କ୍ରୋଧିତ ହୋଇ ଶ୍ରୀରାମଙ୍କୁ ଅଭିଶାପ ଦେବା କେତେକ ଗ୍ରନ୍ଥରେ ଲେଖାଅଛି । ଏହା ପରେ ସୁଗ୍ରୀବ ରାଜା ହୋଇ ତାରାଙ୍କୁ ପତ୍ନୀ ରୂପେ ଗ୍ରହଣ କରିଥିଲେ ।
ଲକ୍ଷ୍ମୀ ବରାହ ମନ୍ଦିର‌ ଭାରତୀୟ ରାଜ୍ୟ ଓଡ଼ିଶାର କେନ୍ଦ୍ରାପଡ଼ା ଜିଲ୍ଲାରେ ଅବସ୍ଥିତ ଏକ ପ୍ରାଚୀନ ମନ୍ଦିର । ଏଠାରେ ବିଷ୍ଣୁଙ୍କ ବରାହ ଅବତାରଙ୍କୁ ଆରାଧନା କରାଯାଏ । ଭୌଗଳିକ ଅବସ୍ଥିତି ଏହି ମନ୍ଦିର ବ୍ରାହ୍ମଣୀ ନଦୀ ସନ୍ନିକଟରେ ଅବସ୍ଥିତ । ଆଳି ତହସିଲରୁ ଏହାର ଦୁରତ୍ୱ ୧ କିଲୋମିଟର ଓ କେନ୍ଦ୍ରାପଡ଼ା ସଦର ମହକୁମାଠାରୁ ୪୦ କିଲୋମିଟର । ଆଳି ତହସିଲ ଭୁବନେଶ୍ୱରଠାରୁ ୧୪୬ କିଲୋମିଟର ଦୂର ଓ ଏହାର ନିକଟବର୍ତ୍ତୀ ରେଳ ଷ୍ଟେସନ ଭଦ୍ରକଠାରେ ଅବସ୍ଥିତ । କିମ୍ବଦନ୍ତୀ ଆଳିର ପ୍ରାକ୍ତନ ରାଜା ଶ୍ରୀ ଲକ୍ଷ୍ମୀ ଓ ବରାହଙ୍କ ଭକ୍ତ ଥିଲେ । ସେ ଯାଜପୁରଠାରେ ଥିବା ମାଁ ବିରଜା ପୀଠକୁ ନିୟମିତ ଦର୍ଶନ ପାଇଁ ଯାଉଥିଲେ । ଥରେ ନଦୀରେ ବନ୍ୟା ଆସିବା ଯୋଗୁ ସେ ଯାଇ ପାରିଲେ ନାହି । ସେ ରାତିରେ ସ୍ୱପ୍ନରେ ଭଗବାନ ତାଙ୍କ ନିକଟକୁ ଆସୁଥିବାର ଦେଖି ନଦୀତିରକୁ ଘୋଡାରେ ଗଲେ । ସେଠୁ ଫେରିବା ବେଳେ ତାଙ୍କ ପଛରେ ଭଗବାନ ଆସୁଥିବାର ସେ ପାଦ ଶବ୍ଦ ଶୁଣୁଥିଲେ । ଯେଉଁ ସ୍ଥାନରେ ପାଦ ଶବ୍ଦ ବନ୍ଦ ହେଲା ରାଜା ସେହି ସ୍ଥାନରେ ପୂଜା ଅର୍ଚନା କରି ଏଠାରେ ମନ୍ଦିର ନିର୍ମାଣ କରେଇଲେ । ବର୍ତ୍ତମାନର ମନ୍ଦିର ବିଂଶ ଶତାବ୍ଦୀରେ ରାଜା ବ୍ରଜସୁନ୍ଦର ଦେବଙ୍କଦ୍ୱାରା ପୁନର୍ନିର୍ମିତ ହେଇଥିଲା ।
ଅମାୟରା ଦସ୍ତୁର  (ଜନ୍ମ: ୭ ମଇ ୧୯୯୩) ଜଣେ ଭାରତୀୟ କଥାଚିତ୍ର ଅଭିନେତ୍ରୀ  । ୨୦୧୩ରେ ସେ ପ୍ରତୈକ ବାବ୍ୱରଙ୍କ ସ‌ହ ହିନ୍ଦୀ ଚଳଚ୍ଚିତ୍ର ଇସ୍କ ଜରିଆରେ ଅଭିନୟ ଜଗତରେ ପ୍ରବେଶ କରିଥିଲେ । ସେ ୧୬ ବର୍ଷ ବୟସରେ ମଡେଲିଂରେ ପ୍ରବେଶ କରିଥିଲେ ଏବଂ କ୍ଲିନ୍ ଆଣ୍ଡ କ୍ଲିଅର୍, ଡୋଭ୍, ଭୋଡ଼ାଫୋନ୍ ଏବଂ ମାଇକ୍ରୋମାକ୍ସ ଭଳି କିଛି ଜିନିଷର ବିଜ୍ଞାପନ କରିଥିଲେ । ସେ ୨୦୧୫ରେ ହିନ୍ଦୀ କଥାଚିତ୍ର ଅଭିନେତା ଇମ୍ରାନ ହାସିମ୍‌ଙ୍କ ସ‌ହ ମିଷ୍ଟର ଏକ୍ସରେ ଅଭିନୟ କରିଥିଲେ । ସେ ଅଭିନେତା ଧନୁଷଙ୍କ ସ‌ହ ତାମିଲ କଥାଚିତ୍ର ଆନୀଗନ୍‌ରେ ମଧ୍ୟ ଅଭିନୟ କରିତିଲେ । ଏହି ଚଳଚ୍ଚିତ୍ର ପାଇଁ ସେ ସାଇମା ପୁରସ୍କାର ମଧ୍ୟ ପାଇଥିଲେ । ପ୍ରାରମ୍ଭିକ ଜୀବନ ଆମାୟରା ଦସ୍ତୁର ମୁମ୍ବାଇ, ମହାରାଷ୍ଟ୍ରରେ ୭ ମଇ ୧୯୯୩ରେ ଜନ୍ମଗ୍ରହଣ କରିଥିଲେ । ଜନ୍ମ‌ବେଳେ ତାଙ୍କ ନାମ ଆମି ଦସ୍ତୁର ରଖାଯାଇଥିଲା । ସେ କାଥେଡ୍ରାଲ ଆଣ୍ଡ ଜନ୍ କୋନନ୍ ସ୍କୁଲରୁ ତାଙ୍କ ଶିକ୍ଷା ଆରମ୍ଭ କରିଥିଲେ । ସେ ତାଙ୍କ ଉଚ୍ଚଶିକ୍ଷା ଧିରୁଭାଇ ଅମ୍ବାନୀ ଇଣ୍ଟରନେସନାଲ ସ୍କୁଲରେ ଆରମ୍ଭ କରିଥିଲେ, ମାତ୍ର ସେ ଅଭିନୟ ପାଇଁ ତାଙ୍କ ଉଚ୍ଚ ଶିକ୍ଷା ଶେଷ କରିପାରିନଥିଲେ ଏବଂ ସ୍କୁଲ ଛାଡ଼ିଥିଲେ ।ଆମାୟରା ଜଣେ ପାର୍ସୀ ହୋଇଥିଲେ ମଧ୍ୟ ଘରେ ଇଂରାଜୀ ଏବଂ ଗୁଜରାଟିରେ କଥା ହୁଅନ୍ତି । ଅଭିନୟ ଦୁନିଆରେ ପ୍ରବେଶ କରିବା ପରେ ସେ ପୁଣିଥରେ ପାଠ ପଢ଼ା ଆରମ୍ଭ କରିଥିଲେ । ସେ ମୁମ୍ବାଇର ଏଚ୍ ଆର୍ କଲେଜରେ ପଢ଼ାପାଇଁ ଯୋଗ ଦେଇଥିଲେ । ସେ ଜଣେ ମଡେଲ ଭାବରେ ପ୍ରଥମେ ବିଜ୍ଞାପନରେ ଅଭିନୟ କରିଥିଲେ, ଏବଂ ପରେ ପରେ ଅଭିନୟ ଦୁନିଆରେ ମଧ୍ୟ ପ୍ରବେଶ କରିଥିଲେ । ଅଭିନୟ ଜୀବନ ଆମାୟରା ତାଙ୍କର ଅଭିନୟ ଜଗତର ଯାତ୍ରା ମନିଷ ତିୱାରୀଙ୍କ ରୋମାଣ୍ଟିକ ହିନ୍ଦୀ ଚଳଚ୍ଚିତ୍ର ଇସ୍କ ଜରିଆରେ ଆରମ୍ଭ କରିଥିଲେ । ୨୦୧୫ରେ ସେ ତାମିଲ କଥାଚିତ୍ର ଆନିଗନ୍ ଜରିଆରେ ତାମିଲ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହି ଚଳଚ୍ଚିତ୍ରରେ ତାଙ୍କ ସ‌ହ ଅଭିନେତା ଧନୁଷ ଅଭିନୟ କରିଥିଲେ । ଏହି ଚଳଚ୍ଚିତ୍ର ପାଇଁ ଆମାୟରାଙ୍କୁ ସାଇମାରେ ଶ୍ରେଷ୍ଠ ଅଭିନେତ୍ରୀ ପୁରସ୍କାର ମିଳିଥିଲା । ୨୦୧୫ରେ ସେ ଇମ୍ରାନ ହାସିମଙ୍କ ସ‌ହ ମଧ୍ୟ ଏକ ହିନ୍ଦୀ କଥାଚିତ୍ର ମିଷ୍ଟ ଏକ୍ସରେ ଅଭିନୟ କରିଥିଲେ । ୨୦୧୭ରେ ସେ ଓସ୍କାର ବିଜେତା ଅଭିନେତା ଜ୍ୟାକି ଚାନ୍‌ଙ୍କ ସ‌ହ କୁଙ୍ଗ୍‌ ଫୁ ଯୋଗରେ ଅଭିନୟ କରିଥିଲେ । ଏହି ଚଳଚ୍ଚିତ୍ରରେ ଭାରତରୁ ସୋନୁ ସୁଦ୍ ଏବଂ ଦିଶା ପଟାନୀ ଅଭିନୟ କରିଥିଲେ । ଏହି ଚଳଚ୍ଚିତ୍ରଟି ଚାଇନିଜ୍, ହିନ୍ଦୀ ଏବଂ ଇଂରାଜୀରେ ମୁକ୍ତିଲାଭ କରିଥିଲା ।
ଭୁବନେଶ୍ୱର , ଭାରତୀୟ ରାଜ୍ୟ ଓଡ଼ିଶାର ରାଜଧାନୀ । ଏହା ଏକ ଐତିହାସିକ ସହର ହେବା ସହ ପ୍ରାକ୍ତନ କଳିଙ୍ଗ ସାମ୍ରାଜ୍ୟର ରାଜଧାନୀ ମଧ୍ୟ ଥିଲା । ଏହାର ପ୍ରାଚୀନ ସ୍ଥାପତ୍ୟ କଳା ଏହି ସ୍ଥାନର ମୁଖ୍ୟ ଆକର୍ଷଣ । ୭ ମ ଶତାବ୍ଦୀରୁ ୧୧ତମ ଶତାବ୍ଦୀ ଯାଏ କଳିଙ୍ଗ ରାଜାମାନେ ଅଯୁତି କରୁଥିବା ସମୟରେ ଏଠାରେ ଅନେକ ସୁନ୍ଦର ଚାରୁକଳା ସହ ନିର୍ମିତ ମନ୍ଦିର , ମହଲ ଆଦି ଏବେ ମଧ୍ୟ ମୂଲ୍ଯବାନ ପ୍ରତ୍ନତତ୍ତ୍ୱ ହୋଇ ରହିଛି । ବିଭିନ୍ନ ମନ୍ଦିରରେ ପ୍ରସ୍ତର ଖୋଦନ ହେଇଥିବା ଦେବା ଦେବୀଙ୍କ ପ୍ରତିକୃତି ପୁରାଣ ଓ ଉତ୍କଳର ଗୌରବମୟ ଇତିହାସର ମୁକ ସାକ୍ଷୀ ହେଇ ଦେଶ ବିଦେଶର ଅଗଣିତ ପର୍ଯ୍ୟଟକଙ୍କୁ ଆକର୍ଷିତ କରୁଛି । ଭଗବାନ ବିଷ୍ଣୁଙ୍କ ପାଇଁ ଅନନ୍ତ ବାସୁଦେବ , ଓ ବିନ୍ଦୁସାଗର ମନ୍ଦିର ଛଡା ପ୍ରାୟ ସମସ୍ତ ପ୍ରାଚୀନ ମନ୍ଦିର ମହାଦେବ ଶିବଙ୍କ ଉପାସନା ପାଇଁ ନିର୍ମିତ ହେଇଥିଲା । ଭୁବନେଶ୍ୱର ସହରର ଉପାନ୍ତ ଆଞ୍ଚଳରେ ବୁଦ୍ଧ ଓ ଜୈନଙ୍କ ଉପାସନା କେନ୍ଦ୍ର ଥିବାରୁ ଖ୍ରୀଷ୍ଟପୂର୍ବ 2 ୟ ଶତାବ୍ଦୀରେ ବୁଦ୍ଧ ଓ ଜୈନ ଧର୍ମର ଏହି ଅଞ୍ଚଳରେ ପ୍ରସାର ହେଇଥିବାର ପ୍ରମାଣ ବହନ କରେ । ଖ୍ରୀଷ୍ଟପୂର୍ବ ୨ ୟ ଶତାବ୍ଦୀରେ ୨୭୨ରୁ ୨୩୬ ମଧ୍ୟରେ ସମ୍ରାଟ ଅଶୋକଙ୍କ ସମୟରେ ସିଲାଲେଖ ଥିବା ଗୁମ୍ଫା ମାନ ମଧ୍ୟ ରହିଛି ।
ସଚ୍ଚିଦାନନ୍ଦ ଗଣନାଟ୍ୟ ଓଡ଼ିଶାର ଏକ ଅଗ୍ରଣୀ ଗଣନାଟ୍ୟ ଅଟେ । ଏହା ବାବା ବଳିଆଙ୍କ ପୃଷ୍ଠପୋଷାକତାରେ ୨୦୦୪ ମସିହାରେ ଗଠିତ ହୋଇଥିଲା । ୨୦୧୭ ମସିହା ଖଣ୍ଡଗିରି ମେଳାର ଜାଗମରାର ଇନ୍ଦିରା ପଡ଼ିଆରେ ୫ରୁ ୯ ତାରିଖ ଯାଏଁ ଏହାର ନାଟକ ମଞ୍ଚସ୍ଥ ହୋଇଥିଲା । କଳାକାର ଓ ନିର୍ଦ୍ଦେଶକ ଦାମ ପଣ୍ଡା, ଟୁନା ପଣ୍ଡା, ମନ୍ଦାକିନୀ, ଖଳନାୟକ ଲକ୍ଷ୍ମୀଧର ନାୟକ ମଣ୍ଡୁ, ରତ୍ନାକର, ଦୁଲାଳ, କାଳିଆ, ଦୀପୁ, ମଙ୍ଗୁଳି, ବାବୁଲି, ସୁଶାନ୍ତ, ହାସ୍ୟ ଅଭିନେତା ରମା ଦାସ, ଧଡ଼ିଆ, ନାୟିକା ମାମା, ପ୍ରିୟା, ଯଶୋଦା, ସାନମାମା, ରୁପା ପ୍ରମୁଖ ଏହାର କଳାକାର ଅଟନ୍ତି । ଲାଲବିରେନ ରାୟ, ତାପସ ସ୍ୱାଇଁ ପ୍ରମୁଖ ଏହି ଯାତ୍ରାର ପାର୍ଟିରେ ନିର୍ଦ୍ଦେଶନା ଦିଅନ୍ତି । ଚର୍ଚ୍ଚିତ ନାଟକ ମୁଁ ମନ୍ତ୍ରୀଙ୍କ ବୋହୁ, ରାତିର ତାତି, ନାରୀ ତୋର କେତେ ରୂପ କେତେ କାହାଣୀ, ପ୍ରେମ ନଗରୀରେ ପ୍ରୀତି ବଜାର, କାହାଣୀ ପର ପାରିର, ଯେଉଁଠି ଆରମ୍ଭ ସେଇଠି ଶେଷ ଆଦି ଏହି ଅପେରା ଦଳର ଚର୍ଚ୍ଚିତ ଯାତ୍ରା ଅଟେ ।
ନାରୁତୋ  (ଜାପାନୀ: , ଇଂରାଜୀ: ) ଏକ ଜାପାନୀ ଆନିମେ ଓ ମାଂଗା ଚାରିତ୍ରର ନାମ ଅଟେ  । ଏହା ଏକ ବିଶ୍ୱପ୍ରସଦ୍ଧ ଧାରାବାହିକ । ଏହା ମାସାଶି କିଶିମୋତୋଙ୍କଦ୍ୱାରା ରଚିତ । ଏହା ମୁଖ୍ୟତଃ ଜାପାନୀ ଭାଷାରେ ରଚିତ । ବିଷୟରେ ଏହାର ମୁଖ୍ଯ ପାତ୍ରର ନାମ ଅଟେ ନାରୁତୋ ଉଜୁମାକି । ସେ ଏକ ଶକ୍ତିଶାଳୀ ନିଞ୍ଜା ଅଟେ, ଯିଏକି ହୋକାଗେ  (ଅଗ୍ନିର ଛାୟା) ହେବାକୁ ଚାହୁଁଛି  । ହୋକାଗେ ସବୁଠାରୁ ବଳବାନ ନିଞ୍ଜା ଅଟେ, ଏବଂ ନାରୁତୋର ଗାଁ କୋନୋହାର ନେତା ଅଟେ । ନାରୁତୋ ହିନାତା ନାମକ ଝିଅକୁ ଭଲପାଏ, ଏବଂ ପରେ ତାକୁ ବିବାହ କରେ । ମାଂଗା ଏହା ସର୍ବପ୍ରଥମେ ୧୯୯୯ରେ ଜାପାନର ଶୋନେନ୍ ଜମ୍ପ ନାମକ ପତ୍ରିକାରେ ପ୍ରକାଶିତ ହୋଇଥିଲା । ଏହାର ମୋଟ ୭୦୦ଟି ଅଧ୍ୟାୟ ଅଛି । ଆନିମେ ଏହାର ଆନିମେ ସଂସ୍କରଣ ଅକ୍ଟୋବର୍ ୨୦୦୨ରେ ଆରମ୍ଭ ହୋଇଥିଲା । ଏହା ଟିଭି ତୋକ୍ଯୋରେ ପ୍ରସାରିତ ହୁଏ । ଏହାର ପ୍ରଥମ ସିଜନ୍ରେ ୨୨୦ଟି ଏପିସୋଡ଼ ଥିଲା । ଏହାର ଦ୍ୱିତିୟ ସିଜନ୍ ନାରୁତୋ ଶିପ୍ପୁଦେନ୍ରେ ବର୍ତ୍ତମାନ ୪୦୦ରୁ ଅଧିକ ଏପିସୋଡ଼ ଅଛି । ଏହାର ୧୧ଟି ଫିଲ୍ମ ମଧ୍ୟ ରହିଛି । ଭାରତରେ ଭାରତରେ ଏହା ପ୍ରଥମେ କାର୍ଟୁନ୍ ନେଟ୍ୱାର୍କରେ ପ୍ରସାରିତ ହୋଇଥିଲା, କିନ୍ତୁ ପରେ ବନ୍ଦ ହୋଇଯାଇଥିଲା । ବର୍ତ୍ତମାନ ଏହା ଆନିମାକ୍ସ ନାମକ ଚ୍ୟାନେଲ୍ରେ ଇଂରାଜୀରେ ପ୍ରସାରଣ ହୁଏ ।
ବୀଜଗଣିତ ଭାରତୀୟ ପ୍ରାଚୀନ ଗଣିତ ବିଶାରଦ ଭାସ୍କରଙ୍କ ସୃଷ୍ଟି । ତାଙ୍କର ମୂଳ ସଂସ୍କୃତ ରଚନା  ' ସିଦ୍ଧାନ୍ତ ଶିରୋମଣି '  ସହିତ ଲୀଳାବତୀ , ଗୃହାଗଣିତ ଓ ଗୋଲାରଧ୍ୟୟର ସମ୍ମିଶ୍ରଣରେ ବୀଜଗଣିତର ସୃଷ୍ଟି । ଅଧ୍ୟେୟ ସମୂହ ସମୁଦାୟ ପୁସ୍ତକର ବିଷୟବସ୍ତୁ ୬ ଭାଗରେ ବିଭକ୍ତ । ଏହା ମୁଖ୍ୟତଃ ବିଷମ ସମୀକରଣ  , ଚତୁର୍ଦିଗୀୟ ସମୀକରଣ   ,ସରଳ ସମୀକରଣ  , ଇତ୍ୟାଦି ଅନ୍ତର୍ଭୁକ୍ତ . ବିଷୟ ବସ୍ତୁଗୁଡ଼ିକ ନିମ୍ନ ପ୍ରକାର ପରିଚୟ ସରଳ ସମୀକରଣ ଉପରେ ବର୍ଗୀୟ ସମୀକରଣ ଉପରେ ପ୍ରଥମ ଡିଗ୍ରୀ ବିଶିଷ୍ଟ ବର୍ଗୀୟ ସମୀକରଣ ୨ ୟ ଡିଗ୍ରୀ ଉପରେ ବର୍ଗୀୟ ସମୀକରଣ ଚତୁର୍କୋଣ ଆକୃତି ଆଧାରିତ ସମୀକରଣ ବୀଜଗଣିତରେ ଭାସ୍କର ଜୟଦେବଙ୍କଦ୍ୱାରା ସାଧାରଣକୃତ କରାଯାଇଥିବା ବ୍ରହ୍ମଗୁପ୍ତ ନ ବିଷମ ସମୀକରଣର ସମାଧାନ ସୂତ୍ରକୁ ମାର୍ଜିତ କରାଯାଇଥିଲା । ଏଥିରେ ମଧ୍ୟ ସମୀକରଣର ବା ଚକ୍ରବାଳ ପଦ୍ଧତିର ବ୍ୟବହାର ବିଷୟ ଦିଆ ଯାଇଥିଲା । ବୀଜଗଣିତ ପ୍ରଥମ ପୁସ୍ତକ ଯହିଁରେ ପ୍ରତ୍ୟେକ ଧନାତ୍ମକ ସଂଖ୍ୟାର ଦୁଇଟି ବର୍ଗମୂଳ ରହିଥିବା ବିଷୟ ଉପସ୍ଥାପନା କରା ଯାଇଥିଲା । ଅନୁବାଦ ସାମୁହ ବୀଜଗଣିତର ସମୀକରଣ ଓ ତାହାର ସମାଧାନ ଇଂରେଜୀରେ ଅନୁଦିତ ହେଇଥିଲା 1817. , 1813. ; 1813. , 1812 1901  ' . ବାରାଣାଶିର ଦୁଇଜଣ ବିଦ୍ୱାନ ସୁଧାକର ଦ୍ୱିବେଦୀ ଓ ବପୁଦେବ ଶାସ୍ତ୍ରୀ ୧୯ ଶ ଶତାବ୍ଦୀରେ ବୀଜଗଣିତ ଉପରେ ବିଶଦ୍ ତର୍ଜମା କରିଥିଲେ । ପୁନଶ୍ଚ ପଠନ ଆଧାର ,  (2009), 9780691120676 { }:     , .  (1991), . , . 22   , .  ( , ) { }:
ଆଜମ୍‌ଗଡ଼ ଏକ ଭାରତୀୟ ଜନଗଣନା ସହର   ଅଟେ । ଏହା ଉତ୍ତର ପ୍ରଦେଶର ଆଜମ୍‌‌ଗଡ଼ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଆଜମ୍‌ଗଡ଼ ୨୬.୦୬୭୬ ଉତ୍ତର ଅକ୍ଷାଂଶ ଓ ୮୩.୧୮୩୬ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୨୧୩ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଆଜମ୍‌ଗଡ଼ ସହରର ମୋଟ ଜନସଂଖ୍ୟା ୨୧୮୮୭ ଅଟେ । ସେଥି ମଧ୍ୟରୁ ୫୧.୫୬% ଜଣ ପରୁଷ ହୋଇଥିବା ବେଳେ ୪୮.୪୪% ଜଣ ନାରୀ ଅଟନ୍ତି । ଆଜମ୍‌ଗଡ଼ର ସାକ୍ଷରତା ହାର ୪୬.୧୦% ଅଟେ । ଏହା ଜାତୀୟ ହାରଠାରୁ ୧୮.୭୪% ପ୍ରତିଶତ କମ ଅଟେ । ସେଥିରୁ ୨୬.୮୧% ପ୍ରତିଶତ ପୁରୁଷ ଓ ୧୯.୨୯% ନାରୀ ଅଟନ୍ତି । ୨୧.୫୬% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ଆଜମ୍‌ଗଡ଼ର ସରକାରୀ ଭାଷା ଅଟେ ।
ଲୁସୁଟ୍ରୋମ୍ବୋପାଗ,  (ଇଂରାଜୀ ଭାଷାରେ ), ଅନ୍ୟମାନଙ୍କ ମଧ୍ୟରେ ମଲପ୍ଲେଟା ବ୍ରାଣ୍ଡ ଏହାର ଏକ ବିକ୍ରୟ ନାମ, ହେଉଛି ଏକ ଔଷଧ ଯାହା କ୍ରନିକ୍ ଯକୃତ ରୋଗ ହେତୁ ରକ୍ତରେ କମ୍ ପ୍ଲାଟେଲେଟର ଚିକିତ୍ସା ପାଇଁ ବ୍ୟବହୃତ ହୁଏ  । ଅସ୍ତ୍ରୋପଚାର ପୂର୍ବରୁ ଏହା ବ୍ୟବହୃତ ହୁଏ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା ହୁଏ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଅଇ, ଯକୃତ ଶିରା ଥ୍ରୋମ୍ବୋସିସ ଏବଂ ରାସ ଅନ୍ତର୍ଭୁକ୍ତ ହୋଇପାରେ । ଏହା ଏକ ଥ୍ରୋମ୍ବୋପୋଏଟିନ ରିସେପ୍ଟର ଆଗୋନିଷ୍ଟ ଯାହା ପ୍ଲାଟେଲେଟ୍ ସଂଖ୍ୟା ବୃଦ୍ଧି କରିବାରେ ସାହାଯ୍ୟ କରିଥାଏ । ୨୦୧୮ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୧୯ରେ ୟୁରୋପରେ ଚିକିତ୍ସା କ୍ଷେତ୍ରରେ ଲୁସୁଟ୍ରୋମ୍ବୋପାଗ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ଏକ ଚିକିତ୍ସା ପର୍ଯ୍ୟାୟରେ ପ୍ରାୟ ୮୦୦ ପାଉଣ୍ଡ ଖର୍ଚ୍ଚ ହୁଏ । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୮୯୦୦ ଡଲାର ଅଟେ ।
ବିଞ୍ଝାରପୁର  (କ୍ରମିକ ସଂଖ୍ୟା: ୪୮) ଯାଜପୁର ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ବିଞ୍ଝାରପୁର ବ୍ଳକ ଓ ଦଶରଥପୁର ବ୍ଳକର କିଛି ଅଞ୍ଚଳ । ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥିନୀ ପ୍ରମିଳା ମଲ୍ଲିକ ଭାରତୀୟ ଜାତୀୟ କଂଗ୍ରେସ ପ୍ରାର୍ଥିନୀ ବବିତା ମଲ୍ଲିକଙ୍କଠାରୁ ୩୮୧୯୦ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ଗତ ୨୦୦୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ପ୍ରମିଳା ମଲ୍ଲିକ, ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ବବିତା ମଲ୍ଲିକଙ୍କଠାରୁ ୩୧,୮୬୧ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ୨୦୦୯ ନିର୍ବାଚନ ଫଳାଫଳ *: ମୋଟ ବୈଧ ଭୋଟର ଶତକଡ଼ା ଭାଗ ନିର୍ବାଚିତ ବିଧାୟକଗଣ ୧୯୫୧ରୁ ୨୦୧୪ ମଧ୍ୟରେ ମୋଟ ୧୫ଥର ନିର୍ବାଚନ ଅନୁଷ୍ଠିତ ହୋଇସାରିଛି ।
ବକାସୁର ହେଉଛି ମହାଭାରତରେ ବର୍ଣ୍ଣିତ ଏକ ରାକ୍ଷସ । ଏ ରାକ୍ଷସର ଦୌରାତ୍ମ୍ୟରୁ ରକ୍ଷା ପାଇବା ନିମନ୍ତେ ଏକଚକ୍ରା ଗ୍ରାମବାସୀମାନେ ତାହା ନିକଟକୁ ପ୍ରତିଦିନ ତାହାର ଭୋଜନାର୍ଥ ପ୍ରଚୁର ଖାଦ୍ୟ ଦ୍ରବ୍ୟ ସହ ଜଣେ ମନୁଷ୍ୟକୁ ପଠାଇବାପାଇଁ ତା ସଙ୍ଗେ ଜବାବ କରି ସେହି ଅନୁସାରେ ପ୍ରତିଦିନ ପାଳି କରି ଗୋଟିଏ ଲୋକକୁ ପଠାଉ ଥିଲେ । ଏ ଅସୁର ଉକ୍ତ ପ୍ରେରିତ ଖାଦ୍ୟଦ୍ରବ୍ୟକୁ ଓ ମନୁଷ୍ୟଟିକୁ ଖାଇଦେଇ ତାର ପ୍ରତିଶ୍ରୁତି ମୁତାବକ ଜନପଦ ନିକଟକୁ ଆସୁ ନ ଥିଲା । ପାଣ୍ଡବମାନେ ଜତୁଗୃହଦାହ ପରେ ବାରଣାବନ୍ତ ନଗରୀରୁ ପଳାଇ ଯାଇ ଏକଚକ୍ରା ନଗରୀରେ କୌଣସି ଏକ ବ୍ୟକ୍ତିର ଗୃହରେ ଅବସ୍ଥାନ କରୁଥିବା ସମୟରେ ସେହି ପରିବାରର ଗୋଟିଏ ଲୋକର ବକାସୁର ନିକଟକୁ ଯିବାର ପାଳି ପଡ଼ିଲା । ତେଣୁ ପରିବାରରେ କ୍ରନ୍ଦନ ରୋଳ ଉଠିଲା । ପାଣ୍ଡବ ମାତା କୁନ୍ତୀ ଏଥିର କାରଣ ଅବଗତ ହୋଇ ଆପଣାର ମଧ୍ୟମ ପୁତ୍ର ଭୀମଙ୍କର ପରାକ୍ରମ ବିଷୟର ଉତ୍ତମରୂପେ ଜାଣି ସେଦିନ ପ୍ରେରିତ ଖାଦ୍ୟଦ୍ରବ୍ୟ ସଙ୍ଗେ ସେହି ପରିବାରର ମନୁଷ୍ୟକୁ ନ ପଠାଇ ତା ପରିବର୍ତ୍ତେ ଭୀମଙ୍କୁ ଅସୁର ନିକଟକୁ ଯିବାକୁ ଆଦେଶ ଦେଲେ ଓ ତଦନୁସାରେ ଭୀମ ଅସୁର ନିକଟକୁ ଯାଇ ତା ସଙ୍ଗେ ଯୁଦ୍ଧ କରି, ତାହାର ପ୍ରାଣନାଶ କରି, ଏକଚକ୍ରା ନଗରୀକୁ ରାକ୍ଷସ ଦାଉରୁ ମୁକ୍ତ କରିଥିଲେ ।
ଦୀପୁ ଦ ଡ୍ୟାନ୍ସବୟ, ୨୦୧୮ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ମନୋଜ ରାଉତ । ଅରୁଣ ସାହୁ ଏହି କଥାଚିତ୍ରଟିର କାହାଣୀ, ସଂଳାପ, ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ପ୍ରେମ ଆନନ୍ଦ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ନବାଗତ ମନୋଜ କୁମାର ରାଉତ ଏବଂ ବଙ୍ଗୀୟ ନାୟିକା ନବାଗତା ଏଲ୍‌ସା । ମନୋଜ, ଜଣେ ଛଉ ନୃତ୍ୟକାର । ସେ ଏହି ଚଳଚ୍ଚିତ୍ର ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ବବି ମିଶ୍ର, କୋଏଲ ବାନାର୍ଜୀ, ମୀନକେତନ, ଚୌଧୁରୀ ବିକାଶ ଦାସ, ଦେବୁ ବ୍ରହ୍ମା, ପ୍ରଜ୍ଞା ଖଟୁଆ, ହାଡ଼ୁ, ଥିନ୍, ବନମାଳୀ ପାଣ୍ଡିଆ ଆଦି କଳାକାରମାନେ ଏହି କଥାଚିତ୍ରଟିରେ ଅଭିନୟ କରିଥିଲେ । ଏହି ଚଳଚ୍ଚିତ୍ରଟିକୁ ୟୁ/ଏ ସାର୍ଟିଫିକେଟ୍ ମିଳିଥିଲା । ଅଭିନୟ ମନୋଜ କୁମାର ରାଉତ ଏଲ୍‌ସା ଘୋଷ - ସୋମ୍ୟା ବବି ମିଶ୍ର କୋଏଲ ବାନାର୍ଜୀ ମୀନକେତନ ଚୌଧୁରୀ ବିକାଶ ଦାସ ଦେବୁ ବ୍ରହ୍ମା ପ୍ରଜ୍ଞା ଖଟୁଆ ହାଡ଼ୁ ଥିନ୍ ବନମାଳୀ ପାଣ୍ଡିଆ ଓମ୍ ବିଶ୍ୱାଳ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ପ୍ରେମ ଆନନ୍ଦ ।
ତେଲେଙ୍ଗାନା   ଭାରତର ଏକ ପ୍ରଶାସନିକ ରାଜ୍ୟ । ଆନ୍ଧ୍ର ପ୍ରଦେଶର ବିଭାଜନ ହୋଇ ୨୦୧୪ ଜୁନ ୨ ତାରିଖରେ ଭାରତର ୨୯ ତମ ରାଜ୍ୟର ମାନ୍ୟତା ପାଇଛି ତେଲେଙ୍ଗାନା । ଆଇଟି ସଫ୍ଟୱେର୍ କମ୍ପାନୀ, ଶିଳ୍ପ ଏବଂ ସେବା କ୍ଷେତ୍ର ପାଇଁ ତେଲେଙ୍ଗାନା ରାଜ୍ୟ ଏକ ପ୍ରମୁଖ କେନ୍ଦ୍ର ପାଲଟିଛି।
ପୌରୁଷ ଅସାମର୍ଥ୍ୟ,  ଇରେକ୍ଟାଇଲ୍ ଡିସଫଙ୍କସନ   ଇଡି  , ହେଉଛି ଯୌନ ଅସୁବିଧା ଯେଉଁଥିରେ ସନ୍ତୋଷଜନକ ଲିଙ୍ଗ ଉତ୍ଥାନ ହୁଏନାହିଁ । ଏହା ଏକ ସ୍ୱଳ୍ପ କିମ୍ବା ଦୀର୍ଘକାଳୀନ ପ୍ରସଙ୍ଗ ହୋଇପାରେ । ଏହା ଜୀବନର ଗୁଣବତ୍ତା ଉପରେ ପ୍ରଭାବ ପକାଇପାରେ ଏବଂ ଉଦାସୀନତା, ଉଦ୍‌ବେଗ କିମ୍ବା ଅନୁର୍ବରତା ସୃଷ୍ଟି କରିପାରେ । ମଧୁମେହ, ହୃଦ ରୋଗ, ଅଧିକ ଓଜନ, ବୃକ୍‌କ ସମସ୍ୟା, ଧୂମପାନ, ମଦ୍ୟପାନ, ଚିନ୍ତା ଏବଂ କେତେକ ଔଷଧ ମଧ୍ୟ ଏହି ବିପଦ ସୃଷ୍ଟି କରିପାରେ । ଏଥିରେ ଅନ୍ତର୍ଭୁକ୍ତ ଔଷଧଗୁଡ଼ିକର ନାମ ମଧ୍ୟରେ ରକ୍ତଚାପ ନିମିତ୍ତ ଔଷଧ, ଆଣ୍ଟିଆଣ୍ଡ୍ରୋଜେନ୍, ବେଞ୍ଜୋଡାଏଜେପିନ୍ ଏବଂ ଆଣ୍ଟିଡିପ୍ରେସାଣ୍ଟ ଉଲ୍ଲେଖନୀୟ । ପ୍ରୋଷ୍ଟେଟ ଅସ୍ତ୍ରୋପଚାର ଭଳି କେତେକ ପ୍ରକ୍ରିୟା ପରେ ଏହା ମଧ୍ୟ ହୋଇପାରେ । ଲକ୍ଷଣ ଏବଂ ପରୀକ୍ଷା ଉପରେ ଏହା ନିର୍ଣ୍ଣୟ କରାଯାଏ । ଏହାର ଚିକିତ୍ସାରେ ଅନ୍ତର୍ନିହିତ କାରଣର ଦୂରୀକରଣ, ଜୀବନ ଶୈଳୀ ପରିବର୍ତ୍ତନ, ଏବଂ ପରାମର୍ଶ ଅନ୍ତର୍ଭୁକ୍ତ ହୋଇଥାଏ । ସିଲଡେନାଫିଲ  ( ପିଡିଇଏଫ ଇନହିବିଟର ) ଭଳି ଔଷଧ ବ୍ୟବହାର କରାଯାଇପାରେ  । ଅନ୍ୟ ବିକଳ୍ପଗୁଡ଼ିକରେ ଆଲପ୍ରୋଷ୍ଟାଡିଲ୍ କିମ୍ବା ଲିଙ୍ଗ ପମ୍ପ ବ୍ୟବ‌ହାର କରାଯାଇପାରେ । ଯଦି ଏହି ପଦକ୍ଷେପଗୁଡିକ ପ୍ରଭାବଶାଳୀ ନ ହେଲେ ଏକ ଲିଙ୍ଗ ପ୍ରତିରୋପଣ କିମ୍ବା ଭାସ୍କୁଲାର ପୁନର୍ନିମାଣ ଏକ ବିକଳ୍ପ ହୋଇପାରେ । କାରଣ ଉପରେ ଫଳାଫଳନିର୍ଭର କରେ । ଯୁକ୍ତରାଷ୍ଟ୍ରରେ ପୌରୁଷ ଅସାମର୍ଥ୍ୟ ଅତି ସାଧାରଣ କଥା ଯେଉଁଥିରେ ପ୍ରାୟ ୩୦ ନିୟୁତ ପୁରୁଷ ପ୍ରଭାବିତ ହୋଇଥାଆନ୍ତି । ବୟସ ବୃଦ୍ଧି ସହିତ ଏହା ଅଧିକ ସାଧାରଣ ହେଲେ ମଧ୍ୟ ଏହା ବୃଦ୍ଧାବସ୍ଥାର ଏକ ସାଧାରଣ ଅଂଶ ନୁହେଁ । ୪୦ ବର୍ଷରୁ ଅଧିକ ପୁରୁଷଙ୍କ ମଧ୍ୟରୁ ଅର୍ଦ୍ଧେକ ଲୋକ ପ୍ରଭାବିତ ହୋଇପାରନ୍ତି । ସମଗ୍ର ବିଶ୍ୱରେ ଲୋକମାନେ ପ୍ରଭାବିତ ହୁଅନ୍ତି ।